NOĆ ISTRAŽIVAČA: Kviz znanja i foto-konkurs – Zrenjanin\nNOĆ ISTRAŽIVAČA: Kviz znanja i foto-konkurs\n30/09/2018 03/10/2018 List Zrenjanin\n„Noć istraživača“, koja je u Zrenjaninu održana 28. septembra, pružila je mogućnost posetiocima da vide brojne eksperimente, ali je imalа i takmičarski deo.\nZanimljiv je događaj održan u holu Narodnog pozorišta „Toša Jovanović“ kada je više od 100 učenika iz osnovnih škola „Đura Jakšić“, „Žarko Zrenjanin“, „Vuk Karadžić“ i „Dr Jovan Cvijić“, sa svojim nastavnicama Sonjom Vujaković, Ivanom Bošnjak, Sonjom Ljubotina i Aleksandrom Radanović, izvelo jedinstven eksperiment „Dobre vibracije interkomunikacije“, u kojem su sva deca istovremeno bila umrežena, aktivna i kreativna.\nPobednici specijalnog izdanja SuperSu kviza su učenici iz OŠ „Dr Jovan Cvijić“ Sara Živa, Anastasija Panić i Ljubomir Bajić. Drugo mesto su osvojili Stefan Nikolov, Marko Stojkov i Matija Stanišić iz OŠ „Dositej Obradović, a treći su bili učenici iz OŠ „Servo Mihalj“ Denis Švarc, Lenka Koso i Marija Pajičić.\nNa foto-konkursu, nagrade publike su osvojili: I nagrada – Ljubičasta mrlja/Šumeća eksplozija, Nikola Trivunović, OŠ „Dr Boško Vrebalov“, Melenci; II nagrada – Borba za život, Dunja Krišanov, OŠ „Đura Jakšić“, Zrenjanin; III nagrada – Rogač i veza sa svetom, Teodora Tadić, OŠ „Đura Jakšić“ Zrenjanin. Nagrade žirija dobili su: I mesto -„Puževi“, Milan Longinov , OŠ „Dositej Obradović“, Zrenjanin; II mesto – fotografija „Veštački flamingo“, Ana Rusovac, OŠ „Dositej Obradović“, Zrenjanin; III mesto – fotografija „Unutrašnjost računara“, Danijel Spasić, OŠ „Petar Petrović Njegoš „, Zrenjanin.\nUČITELJ DEJAN BOŠNJAK I NA PRAGU DEVETE DECENIJE ŽIVOTA STALNO SE USAVRŠAVA I NE ODUSTAJE OD BROJNIH HOBIJA\nNAŠA TEMA: KAKO JE STARTOVALA ŠKOLSKA GODINA, DA LI IMA ZARAŽENIH I KOJE MERE ZAŠTITE SPROVODE ŠKOLE\nUČENICIMA GENERACIJA OSNOVNIH I SREDNJIH ŠKOLA URUČENE VIDOVDANSKE NAGRADE\n← SPORTSKO-HUMANITARNI DAN U ,,AVIV PARKU“: Mini olimpijada i ,,Trka za srećnije detinjstvo“\nISKLJUČENJE STRUJE U UTORAK: Bez napona deo Mihajlova →


Vakcinacija ambulantnih i hospitalizovanih pacijenata, njihovih porodica i pratnje i ostalog zainteresovanog građanstva - Televizija K3\nVakcinacija ambulantnih i hospitalizovanih pacijenata, njihovih porodica i pratnje i ostalog zainteresovanog građanstva\nProces imunizacije protiv COVID19 u najvećoj zdravstvenoj ustanovi Republike Srpske počeo je 12. februara ove godine kada je generalni direktor UKC Republike Srpske prof. dr Vlado Đajić prvi u Bosni i Hercegovini primio vakcinu. Od tada su konstantno vakcinisani naši zaposleni i penzioneri Univerzitetskog kliničkog centra Republike Srpske.\nS obzirom na činjenicu da je Univerzitetski klinički centar Republike Srpske najveća zdravstvena ustanova koja zbrinjava najveći broj pacijenata u Republici Srpskoj, a ujedno i najteže pacijente, odlučeno je da se proširi obuhvat programa vakcinacije protiv COVID19.\n“Naša ustanova počinje sa vakcinacijom prvenstveno hroničnih pacijenata koji dolaze na ambulantne preglede, hospitalizovanih pacijenata i njihovih porodica, njihove pratnje, kao i svih zainteresovanih građana. Vakcinacija će se kao i do sada obavljati na vakcinalnom punktu Urgentnog centra UKC RS (zgrada Centralnog medicinskog bloka – ulaz od zgrade Ginekologije), a svi zainteresovani će moći da dobiju sve neophodne informacije i da se prijave za vakcinaciju od sutra na broj telefona 051 34 30 30 svaki radni dan u periodu od 9:00 do 12:00 časova”, saopšteno je iz UKC-a.\nOštra reakcija NSRS na Inckovu odluku: Do 15 godina zatvora za nazivanje Republike Srpske “genocidnom”U FBiH koronom zaraženo 29 osoba, nema smrtnih ishoda


Kosovo uvodi sankcije Rusiji, Moskva odgovara: To je pokušaj da se skrene pozornost na sebe - Russia Beyond Croatia\nKosovo uvodi sankcije Rusiji, Moskva odgovara: To je pokušaj da se skrene pozornost na sebe\n''Vlada Kosova'' odobrila je uvođenje sankcija Rusiji zbog situacije na istoku Ukrajine, javljaju ruski mediji. U priopćenju na stranicama ''Vlade Kosova'' stoji da je odluka o sankcijama donesena u znak solidarnosti sa SAD-om i zemljama Europske unije.\n„Ta odluka je vezana za podršku međunarodnom poretku. To je pokušaj kažnjavanja zbog povrede suvereniteta neovisne države i zbog agresije Ruske Federacije u Ukrajini“, kaže se u priopćenju „kosovske vlade“.\nPrema riječima „kosovskog ministra vanjskih poslova“ Envera Hodžaja, Kosovo na taj način teži pokazati da je pouzdan saveznik euroatlantskih partnera.\nKosovske vlasti ne izvještavaju o kakvim se konkretno sankcijama radi. Rusija ne priznaje neovisnost Kosova, tako da Moskva i nema diplomatske odnose s Prištinom, što znači da nije ni moguće uvoziti robu s Kosova u Rusku Federaciju.\nUvođenje sankcija Rusiji od strane samoproglašene republike Kosovo samo je prilika da se skrene pozornost na sebe, smatra predsjednik Komiteta Državne Dume za međunarodna pitanja Aleksej Puškov, a prenosi portal vz.ru.\n„Sankcije koje Kosovo nama uvodi mogu izazvati samo smijeh. Očigledno su oni na taj način pokušali podsjetiti na to da oni uopće postoje“, napisao je Puškov na Twitteru.


Priština: Jevtić, Rakić i Simić sa Jiem\nPolitički predstavnici Srba na Kosovu danas su, u Prištini, u razgovoru sa zamenikom pomoćnika državnog sekretara SAD Brajanom Hojtom Jiem, izneli zabrinutost zbog činjenice da još uvek nije došlo do prvih konkretnih koraka u formiranju Zajednice srpskih opština.\nPotpredsednik Vlade Kosova i ministar za zajednice i povratak Dalibor Jevtić, predsednik Srpske liste i gradonačelnik Severne Mitrovice Goran Rakić i poslanik Srpske liste u Skupštini Kosova Igor Simić su, posebno, govorili o životu Srba na Kosovu i o problemima sa kojima se svakodnevno suočavaju, a koji utiču i na sam opstanak, ali i povratak raseljenih, saopšteno je iz ministarstva za zajednice i povratak.\n"Formiranje ZSO je životna potreba u ovom trenutku koja može rešiti brojne probleme u svakodnevnom funkcionisanju i životu građana, i ona ne bi trebalo da se tretira kao politička tema već kao životna", naglasisili su Jevtić i Rakić.\nU razgovoru je naglašena potreba hrabrijeg i odlučnijeg pristupa svih institucija u Prištini, izbegavanje retorike sukobljavanja i stvaranje atmosfere u kojoj se Srbi često optužuju i na njih upire prstom samo zato što su Srbi.\nMinistar Jevtić je i ovom prilikom istakao poslednje slučajeve hapšenja raseljenih Srba, među kojima Bogdana Mitrovića i Milanke Terzić, koji šalju veoma negativnu poruku svima onima koji nameravaju da se vrate na Kosovo. On je takođe rekao da je jedna od najvećih prepreka na putu povratka rasljenih problem uzurpirane imovine.\nGoran Rakić govorio je o problemu matičnih knjiga u Severnoj Mitrovici, tačnije zbog činjenice da se matične knjige nalaze još uvek u opštini Južna Mitrovica što stvara puno problema građanima Severne Mitrovice.\nTači: SAD "ključ mira i stabilnosti", Ji: Sveobuhvatna podrška Amerike\nNa sastanku je zaključeno da je Srpska lista važan politički činilac na Kosovu i da će samim tim se ponašati konstruktivno u cilju rešavanja svih problema.\nIstaknuto je da se razvojem privrede mogu rešiti brojna druga pitanja i svakako pomoći da se i suživot unapredi.\nKako se navodi u saopštenju, Brajan Hojt Ji je zahvalio na pruženim informacijama i stavovima iznetim tokom sastanka i naglasio potrebu da se svi politički faktori uključe u rešavanje svih problema, jer je interes svih stabilnost i mir kao preduslov i ekonomskog razvoja.\nOn se složio sa sagovornicima da se to može postići jedino uz međusobno uvažavanje i iskreno zalaganje.\nNa kraju sastanka, Ji je izrazio očekivanje da će se sprovođenjem svih dogovora u Briselu otvoriti mogućnost za osnaživanje nastavka dijaloga.


Otkriveno šta je Zoran odradio odmah nakon Jeleninog ubistva! - Smedia\nOtkriveno šta je Zoran odradio odmah nakon Jeleninog ubistva!\n„Veštačenje je pokazalo da su svi Marjanovići po automatizmu isključili mobilne telefone nakon Jelenine smr ti. Zoranov mobilni više od dva sata bio van upotrebe“, tvrdi izvor.\nVeštačenje mobilnog telefona Zorana Marjanovića (39), osumnjičenog za ubistvo supruge Jelene Krsmanović Marjanović (33), pevačice „Granda“, kao i analiza baznih stanica, pokazali su da je Zoran neposredno posle Jeleninog ubistva isključio telefon na nekoliko sati!\nKonačno rešeno ubistvo Jelene Marjanović!\nKako „Alo!“ saznaje, veštačenja su nedvosmisleno pokazala da je Marjanović 2. aprila 2016. u periodu od 16. 49 do 17. 30, što se navodi kao vreme Jelenine smrti, bio na mestu na kojem je sutradan nađen njen leš, a da se signal njegovog telefona izgubio...


Uspeh srpskih preduzenika u dijaspori: Google Play Merchant account konačno dostupan i u Srbiji - Naši u svetu\nUspeh srpskih preduzenika u dijaspori: Google Play Merchant account konačno dostupan i u Srbiji\nObjavljeno 02/10/19 u 13:30\nIz više izvora bliskih Google-u Startit je dobio nezvaničnu informaciju da je Srbija sada podržana zemlja za program Google Merchant Accounta. Ova promena još nije ažurirana na Google-ovoj zvaničnoj stranici.\nOva inicijativa potekla je od napora organizacije srpskih preduzetnika u dijaspori Serbian Entrepreneurs. Nešto više o tome rekao je za Startit Lazar Stojković, suosnivač Serbian Entrepreneurs i član Upravnog odbora zadužen za odnose sa Srbijom:\n“Brano Perković i ja smo u novembru 2017. godine ispred organizacije Serbian Entrepreneurs organizovali posetu predstavnika Google-a Beogradu kako bi ih upoznali sa ključnim ljudima u domaćem tehnološkom ekosistemu i razgovarali o mogućnostima za saradnju. Rezultat jednog od tih sastanaka je i sada već čuvena saradnja Startita i Google Developers Launchpad-a”, rekao je i dodao:\n“Tokom posete Beogradu, sreli smo se i sa premijerkom Anom Brnabić i njenim timom za tehnološko preduzetništvo sa jednom jedinom tačkom na agendi: rešavanje pitanja nemogućnosti prodaje Android aplikacija na Google Play Store-u iz Srbije. Tu je napravljen prvi direktan kontakt između kompanije Google i Vlade Srbije koji je zakotrljao loptu i na kraju rezultirao ovim lepim vestima”.\n“To omogućava da objaviš svoju aplikaciju iz Srbije. Do sada su naše ekipe bile primorane da to rade iz nekih drugih zemalja, poput Hrvatske, Malte ili Kipra, ili preko nekog izdavača, ali je ogroman hendikep da ne možeš to da uradiš iz svoje zemlje u kojoj si baziran. Drugim rečima, do sada je bilo moguće napraviti nalog iz Srbije, sa srpskom adresom samo za potpuno besplatne aplikacije. Sve komercijalne aplikacije nije bilo moguće okačiti, a nije postojala mogućnost ni za takozvane in-app purcahses (da naplaćuješ nešto unutar aplikacije, npr. otključavanje dodatnih opcija, prelazak na novi nivo, itd.). Jedini način monetizacije za domaće developere je bio kroz reklame”.\nAplikacijaGoogleGoogle play merchantPrivredaPrivrednici\nANIP “Oro” na seminaru folkloraša u Ljubljani, učile se igre maestra Branka Markovića (FOTO)\nPočinje Evroliga, Zvezda otputovala u Atinu – Uz poruke Tomića i Čovića pogledajte i kompletan kalendar mečeva!\nKurc spremio tri mere: Austrija mora da ima sopstvenu proizvodnju!\nAustrija: I posle popuštanja mera ove grupe radnika neće morati na posao\n“Ako potrošimo previše, reći će da imamo dovoljno”\nSrpkinja iz Berlina: Počelo je spasavanje privrede od pošasti


Panteri Pančevo - Blic Sport\nVukove čeka gradski derbi u plej-ofu, Vojvode se poigravale sa Divljim veprovima\nUtakmicama 7. kola, poslednjeg u okviru ligaškog dela takmičenja, završeno je takmičenje u Sportklub Superligi Srbije u američkom fudbalu. SBB Vukovi Beograd, novosadske GAT Vojvode, kragujevački PBB Divlji veprovi i Plavi zmajevi iz presonice su se plasirali u doigravanje, dok su kraljevačke Kraljevske krune i Legionari iz Sremske Mitrovice ostali ispod crte i naredne sezone biće u nižem rangu takmičenja.\nBolja ideja od klasičnog kontrolnog meča: Vukovi i Panteri održali zajednički trening\nUoči početka nove sezone američkog fudbala u Srbiji, na terenu sa veštačkom podlogom na Adi Ciganliji umesto klasičnog kontrolnog meča održano je nešto ne baš uobičajeno za sportke klubove: beogradski Vukovi i pančevački Panteri zajedno su odradili trening.\nSkoro 1.000 gledalaca na juniorskom finalu Srbije u američkom fudbalu\nPred skoro hiljadu gledalaca na sportskom centru "Mladost" u Pančevu, domaći "Panteri" su odbranili titulu u juniorskoj ligi Srbije u američkom fudbalu savladavši posle velikog preokreta čačanske "Anđeoske ratnike" sa 28:26, iako su na početku drugog poluvremena mladi Pančevci gubili sa 26:7.\nU Pančevu i Kraljevu počinje plej-of Superlige u američkom fudbalu\nOvog vikenda počinje završnica srpske Superlige u američkom fudbalu.\nGAĐALI SE KAMENJEM I FLAŠAMA Istraga protiv četiri člana Enahde zbog nasilja ispred parlamenta u Tunisu


Najava sajamske jeseni – Beogradski sajam\nNajava sajamske jeseni\nU susret septembru, mesecu u kome počinje jesenja sajamska sezona, na Beogradskom sajmu sve je spremno za novi niz izuzetnih specijalizovanih privrednih i kulturnih manifestacija.\nUz slogan „Mesto koje je video ceo svet“, Beogradski sajam ostaje mesto okupljanja mnogobrojnih domaćih i inostranih učesnika, mesto promocije i predstavljanja, novih poslovnih poduhvata, kupoprodaje, razmene iskustava među pripadnicima privrednih grana, ali i prilika za direktan susret sa potrošačima i najširom zainteresovanom publikom.\nJesenji festival manifestacija na Beogradskom sajmu biće otvoren 41. Međunarodnim sajmom grafičke, papirne i kreativne industrije GRAFIMA. Od 25. do 28. septembra, pod sloganom „Više boje!“ okupiće se vrhunski regionalni profesionalci i predstaviti dostignuća svetske tehnologije u grafičkoj i mašinskoj industriji, izdavaštvu i štampanim medijima, sofisticiranoj naprednoj tehnologiji, namenskoj IT sferi, dizajnerskom hardveru i softveru i svim kreativno-umetničkim grafičkim žanrovima.\nIstovremeno sa sajmom Grafima tradicionalno će se održati i BIRO-EXPO, 27. Međunarodni sajam informatičko-birotehničke opreme sa ponudom biro opreme, mašina i pribora za kancelarijsko poslovanje, kancelarijskog nameštaja i materijala, poslovne galanterije i poklona, kao i dekorativnog i foto programa.\nPod sloganom „Snaga prirode“ od 2. do 4. oktobra odvijaće se dve poslovne manifestacije iz domena energetike i ekologije. Međunarodni sajam energetike imaće svoje 15. izdanje kao najveći godišnji regionalni skup kompanija, institucija i profesionalaca u sektorima koji se bave električnom energijom, ugljem, naftom i gasom, obnovljivim izvorima energije, energetskom efikasnošću i rudarstvom. Istovremeno odvijaće se i 16. Međunarodni sajam zaštite životne sredine i prirodnih resursa – EcoFair, najreprezentativniji skup ove vrste u regionu, posvećen sistemima i mehanizmima zaštite životne sredine.\nMali sportski predah od 4. do 6. oktobra doneće Belfis 2019, jedinstveni sajam ove vrste u regionu, okrenut tržištu fitnesa, velnesa i zdravlja koji se sve brže razvijaju i rastu.\nMeđunarodni sajam medicine i stomatologije MEDIDENT od 10. do 12. oktobra po 44. put uz intenzivne poslovne susrete proizvođača, prodavaca i korisnika medicinske opreme, doneće razmenu znanja i iskustva iz različitih oblasti medicine.\nDečji sajam, koji će se ove godine održati od 11. do 13. oktobra, kao i „Dodir Pariza“ – Međunarodni kongres i sajam kozmetike, čiji je termin od 12. do 13. oktobra – tradicionalno imaju prolećno i jesenje izdanje.\nU kalendaru kulturnih dešavanja jugoistočne Evrope, centralno mesto krajem oktobra već decenijama pripada Međunarodnom beogradskom sajmu knjiga. Jedan od najvećih sajmova u Evropi, 64. Međunarodni beogradski sajam knjiga, održaće se od 20. do 27. oktobra na Beogradskom sajmu. Doprinos Beogradskog sajma knjiga književnom stvaralaštvu, obrazovanju, ugledu Srbije u svetu, promociji domaće književnosti, kulturnoj razmeni sa inostranstvom, pokretanju aktuelnih književnih i društvenih pitanja – ogroman je i neosporan.\nU istom terminu, 50. Sajam obrazovanja i nastavnih sredstava, pored promovisanja učenja kao doživotnog procesa i ukazivanja na značaj školovanja i usavršavanja, ponudiće bogat izlagački program i sve što je potrebno za opremanje i rad vaspitno-obrazovanih ustanova – od predškolskih do institucija visokog obrazovanja.\nSajam informisanja, komunikacija i marketinga, peti po redu, uz prezentacije medija, omogućiće i neposredni susret sa širokom publikom.\nTokom trajanja Međunarodnog sajma knjiga, održava se i manifestacija Jednaki sa ciljem informisanja javnosti o aktivnostima koje u okviru nadležnosti Ministarstvo za rad, zapošljavanje, boračka i socijalna pitanja sprovodi radi unapređenja kvaliteta života svih građana.\nUz dobrodošlicu na manifestacije koje čine septembarski i oktobarski program, Beogradski sajam podseća da do kraja godine slede i ostale, već tradicionalne manifestacije.


Devenport: Srbiji ekspertska pomoć na putu pristupanja EU | Plac\nHome / Vesti / Devenport: Srbiji ekspertska pomoć na putu pristupanja EU\nObjavljeno 16.06.2016. u 12:28\nŠef Delegacije EU u Srbiji Majkl Devenport danas je rekao da je mandat Delegacije da podrži Srbiju i da joj pomogne na putu ka EU i najavio nastavak projekta PLAC u okviru koga je obezbeđena ekspertska podrška Srbiji u procesu pristupanja EU.\n„PLAC (Savetodavni centar za evropska i pravna pitanja) je jedna od ključnih platformi kroz koje Evropska komisija i Delegacija pružaju vrlo konkretnu pomoć Srbiji“, rekao je Devenport na završnoj konferenciji projekta PLAC koji je trajao tri godine.\nOn je najavio da će aktivnosti u okviru PLAC-a ne samo biti produžene već da će biti pokrenut i novi projekat i to, kako se nada, pre kraja leta.\nDevenport je istakao da je mandat Delegacije EU da podrži Srbiju na putu ka EU kroz različite projekte i druge vrste saradnje sa Kancelarijom za evropske integracije i da to čini tako što deli „viziju i strateški prioritet Srbije pristupanja EU“.\nOn je rekao da je Srbija uveliko na putu u procesu pristupanja EU i izrazio nadu da će poglavlja u pregovorima o pristupanju biti otvorena u bliskoj budućnosti, kao i da će do kraja godine biti otvorena i druga poglavlja.\n„Srbija je sada u potpuno novoj, zahtevnoj fazi u pregovorima u EU, priprema se da otvori poglavlja a kada se ona otvore, sledi vrlo zahtevan posao“, rekao je on.\nIzrazio je nadu da će postojeći okvir i strukture za pregovore pomoći Srbiji u otvaranju poglavlja, i istakao da je važno da se obzbedi da sama razvije stručne kapacitete.\nMiščević: Srbiji i dalje potrebna pomoć\nŠefica pregovaračkog tima Srbije u pregovorima o članstvu u EU Tanja Miščević je rekla na skupu da se projekti PLAC u Srbiji sprovede od 2000-tih godina i dodala da je Srbiji i dalje potrebna pomoć u usklađivanju sa EU.\nOna je rekla da PLAC pruža vrlo konkretnu podršku i pomoć i omogućuje Srbiji da na iskustvu članica EU dođe do rešenja za usklađivanje sa propisima i standardima EU koje njoj odgovara.\nPrema njenim rečima, PLAC projekat je posebno bio koristan za pripremu poglavlja tri o slobodi kretanja usluga, poglavlja 13 o ribarstvu i poglavlja osam o politici konkurencije, pre svega u domenu državne pomoći.\nVršilac dužnosti direktora Kancelarije za evorpske integracija Ksenija Milenković rekla je da je projekat PLAC trajao tri godine i da je njime bilo obuhvaćeno 14 poglavlja.\nOna je navela da je sprovedneo 3.300 obuka u cilju izgradnje kapaciteta Srbije, da je u projektu učestvovalo 115 eksperata a da je pružena pomoć u pripremi 412 propisa i strateških dokumenata.\nVođa tima PLAC projekta Marija Pejčinović Burić je preporučila Srbiji da dalje razvija međusektorsku saradnju i koordinaciju.\nO rezultatima projekta, možete pročitati u dokumentu Summary of project Results\nPomoć oko priprema za bilateralni skrining o Poglavlju 3\nPredstavljen projekat Policy and Legal Advice Centre (PLAC)


"SPREMAN SAM DA BUDEM KANDIDAT ZA PREDSEDNIKA SRBIJE" Miroslav Aleksić o istraživanjima opozicije i šansi da stane na ...\nSpreman sam da se u potpunosti posvetim zajedničkoj borbi za oslobađanje Srbije iz stega Vučićevog režima i, ako treba, budem i predsednički kandidat naše koalicije. Ukoliko istraživanja pokažu da mogu da odigram tu ulogu, spreman sam da prihvatim odgovornost, ali nisam jedini ...\nPotpredsednik Narodne stranke Miroslav Aleksić izjavio je da je spreman da bude kandidat opozicije na izborima za predsednika Srbije ukoliko, kako navodi, istraživanja pokažu da ima podršku. „Spreman sam da prihvatim odgovornost, ali nisam jedini koji figurira kao mogući ...\nAleksić: Spreman sam da budem predsednički kandidat\nPonoš jedan od kandidata za predsednika, meri se rejting\nPotpredsednik Narodne stranke Miroslav Aleksić rekao je da se proverava rejting Zdravka Ponoša kako bi se došlo do zaključka da li bi on mogao da bude opozicioni predsednički kandidat. Odgovarajući na pitanje - da li je tačno da je da predsednik Stranke slobode i pravde Dragan ...\nBeta - 15.01.2022\nFoto: AMIR HAMZAGIC Potpredsednik Narodne stranke Miroslav Aleksić izjavio je da je spreman da bude kandidat opozicije na izborima za predsednika Srbije ukoliko, kako navodi, istraživanja pokažu da ima podršku.\nAleksić: Spreman sam da budem predsednički kandidat opozicije\nPotpredsednik Narodne stranke Miroslav Aleksić izjavio je da je spreman da bude kandidat opozicije na izborima za predsednika Srbije ukoliko, kako navodi, istraživanja pokažu da ima podršku. "Spreman sam da prihvatim odgovornost, ali nisam jedini koji figurira kao mogući ...\nOpozicija "vaga" između šestorice kandidata, a onaj ko bude imao najbolji rejting biće kandidat na predstojećim predsedničkim izborima. Budući da taj deo opozicije - okupljen oko lidera Stranke slobode i pravde Dragana Đilasa, te šefova Narodne stranke i Demokratske stranke Vuka ...\nRašković Ivić otkriva: I Marinika Tepić jedan od kandidata za predsednika\nGostujući u jutarnjem programu televizije Nova S, potpredsednica Narodne stranke Sanda Rašković Ivić osvrnula se na potencijalne kandidate na predstojećim izborima. Kako kaže, u opticaju je više ljudi koji bi mogli da odgovore na kandidaturu aktuelnog predsednika, Aleksandra ...


Pro Reko se ''prošetao'' Jadranom - Sportske.net\nEkipa koju sa klupe predvodi Pino Porcio krunisala je tako prvu sezonu takmičenja u Jadranskoj ligi bez poraza pošto je u regularnom delu sezone upisala sve pobede i potom na fajnal-foru lako i ubedljivo došla do trijumfa.\nSrpski reprezentativci u redovima Djenovljana, Filip Filipović, Duško Pijetlović i Andrija Prlainović učestvovali su pobedi sa po jednim golom.\nNajefikasniji igrač meča bio je reprezentativac Hrvatske Sandro Sukno koji je za Proreko pogodio četiri puta. U bledoj partiji domaće ekipe nije bilo raspoloženih strelaca, a po jedan su gol dali Andjelo šetka, španac Chavi Garsija, i madjarska braća Danijel i Deneš Varga.\nNajbolji igrač finalnog turnira je crnogorski reprezentativac Boris Zloković, najbolji strelac Sukno sa šest golova, a najbolji golman čuvar mreže Proreka Stefano Tempesti.\nZa najboljeg strelca ove sezone takmičenja proglašen je vaterpolista Budve Darko Brguljan koji je postigao 50 golova, a najbolji igrač je golman splitskog POšK-a, Dule Jelovina.\nTokom završnog turnira u Rijeci predstavnici srpskih timova Partizana, Vojvodine i Crvene zvezde učestvovali su na pregovorima o pokretanju nove lige u kojoj će verovatno učestvovati po tri srpska, madjarska i Hrvatska tima uz Proreko i još dve ekipe iz Crne Gore, i uz eventualno učešće španskih timova.\nKonačan sastav klubova učesnika još nije poznat.\nDetalji o formiranju novog takmičenja biće poznati u utorak posle sastanka predstavnika osnivača novog takmičenja i Evropske federacije vodenih sportova (LEN).


ŠOKANTNO OTKRIĆE IZ DOKUMENATA RUSKE OBAVEŠTAJNE SLUŽBE: Miloševiću nudili spasonosni plan protiv NATO, on ih odbio uz OVU REČENICU!\nKo je pukovnik Vladimir Kvačkov - Vladimir Vasiljević Kvačkov je bivši pukovnik "Specnaca", koji je sredinom devedesetih bio na čelu odeljenja za specijalne operacije GRU. Tokom istrage i suđenja, od relativno nepoznatog penzionisanog pukovnika specijalnih snaga postao je javna ličnost, koju su mnogi smatrali narodnim osvetnikom i herojem. Iz vojne službe povukao se 1998, nakon čega je postao naučni saradnik u Centru za vojna i strateška istraživanja u Ministarstvu odbrane Rusije na teoriji i praksi modernog gerilskog ratovanja. Prema novinama "Rosijskaja gazeta", Kvačkov je 1999. tokom NATO bombardovanja SRJ predočio Slobodanu Miloševiću plan "alternativnog rata", koji je Milošević, prema istom izvoru, pohvalio, ali i odbio.Vladimir Kvačkov, legendarni pukovnik specijalnih snaga ruske obaveštajne službe GRU, stigao je u Beograd u proleće 1995. sa spasonosnim planom za Srbiju. Milošević mu se zahvalio i odbio ponudu!\n(BalkansPress / Alo)\nNIGDE K'O U BOSNI: Efendija pozdravio sa


Tačno vrijeme: 2020-02-25 10:48:57\nObjavljeno nedelja, 17 februar 2013 20:19\nBEOGRAD – Srpska napredna stranka poručila je danas da se Srbija „budi iz noćne more vladavine Demokratske stranke i njihovog bezdušnog upropašćivanja zemlje“ i da je zemlja, zahvaljujući lideru SNS Aleksandru Vučiću, na pravom putu izgradnje jake i poštene Srbije.\n„Srbija je, zahvaljujući predsedniku SNS Aleksandru Vučiću, na pravom putu izgradnje ekonomski jake i poštene Srbije koliko god to smetalo tajkunima, kriminalcima i svima kojima je samo njihova korist preča od Srbije“, naveli su naprednjaci.\nPredsednik DS Dragan Ðilas je ranije danas, gostujući u emisiji „Stav Srbije“ na TV Prva, kritikovao rad vlade u oblasti ekonomije, ocenjujući da ona nema ekonomsku politiku i upitao šta ostaje od rada vlade kada se skloni borba protiv kriminala i korupcije.\n„Srpska napredna stranka konstatuje da je poslednji pokušaj Dragana Ðilasa da nešto smisleno kaže građanima, jednako bezuspešan koliko i sve čega se on dohvati. Vapaj Ðilasa za kombinacijama i poslovnim uskostranačkim prilikama jeste jači od njega, što i ne čudi, jer isti taj Ðilas, čuveni gigant menadžer, ima za cilj jedino bestidno bogaćenje samo za svoj džep, a na račun građana“, navedeno je u saopštenju SNS.\nNaprednjaci su naveli da je „alarmantno i bujanje političkih kompleksa Ðilasa, panično kukanje i histerija, samo dok izgovara ime Aleksandra Vučića“.\n„Patološka mržnja i jeftini nastup je sve što Ðilas ima da ponudi. Dok on zamuckuje od populističkih podmetačina i finansijskog i marketinškog konsaltinga, Vučić boravi u UAE i potpisuje ugovor veći od 200 miliona evra, što je najveće ulaganje u srpsku privredu u proteklih nekoliko decenija“, navode naprednjaci.\nOni ističu da se, zahvaljujući Vučiću i njegovoj bespoštednoj borbi protiv kriminala i korupcije i grčevitoj borbi za privlačenje stranih investicija, građani Srbije već sada osećaju boljitak.\nÐilas je, odgovarajući na pitanje da li je moguća koalicija SNS i DS ukoliko eventualno bude vanrednih parlamentarnih izbora, naveo da ne vidi kako bi ta koalicija mogla da se napravi i da DS ima program i standarde i da može sa onima koji to prihvataju, a da se ono što SNS radi ne uklapa sa onim što DS predlaže.\n„Mi smo za departizaiju, oni postavljaju ljude koji su partijska kadrovska rešenja, oni stavljaju Bačevića da kopa kanal do Egejskog mora i rade sve suprotne stvari“, rekao je Ðilas i dodao da je DS suštinski za EU, a SNS samo deklarativno, budući da ne deli evropske vrednosti, „što pokazuje i to što su se na slobodi našli oni koji su policajcima gurali baklje u usta“.


RTCG - Radio Televizija Crne Gore - Nacionalni javni servis :: Arsenal :: Pristupiće NATO Centru za sajber odbranu\nMINISTARSTVO ODBRANE 19. 07. 2018. 21:03 >> 20:49 0\nPristupiće NATO Centru za sajber odbranu\nCrnogorsko Ministarstvo odbrane pristupiće NATO Centru izvrsnosti za kooperativnu sajber odbranu kako bi konkretno doprinijelo ispunjenju zadataka iz NATO agende u oblasti borbe protiv hibridnih prijetnji i unaprijedilo kapacitete odgovora na sajber izazove.\nVlada je danas na sjednici usvojila Informaciju o pristupanju Ministarstva odbrane Memorandumu o razumijevanju o funkcionalnom odnosu u Centru izvrsnosti za kooperativnu sajber odbranu i Drugom amandmanu na Memorandum o razumijevanju u vezi sa osnivanjem, upravljanjem i radom NATO Centra izvrsnosti za kooperativnu sajber odbranu.\nIz Vladine Službe za odnose sa javnošću je saopšteno da je Vlada ovlastila ministra odbrane Predraga Boškovića da potpiše note o pristupanju.\n“U raspravi je istaknuto da će Ministarstvo pridruživanjem NATO Centru izvrsnosti za kooperativnu sajber odbranu imati priliku da konkretno doprinese ispunjenju zadataka iz NATO agende, posebno u oblasti borbe protiv hibridnih prijetnji, ali i da unaprijedi kapacitete odgovora na sajber izazove”, kaže se u saopštenju.\nKako se navodi, četiri glavna polja djelovanja ovog obrazovno-istraživačkog Centra su tehnologije, strategije, operacije i pravo, a njegove aktivnosti se realizuju kroz multidisciplinarna primijenjena istraživanja, ekspertska savjetovanj, obuke i vježbe.\nIz Vlade su objasnili da je zadatak Centra da ojača kapacitete za sajber odbranu Alijanse i njenih članica, a u cilju unapređenja interoperabilnosti NATO-a na tom planu.


Topom po istoriji – Bilten\nTopom po istoriji\nFoto: AFP / Vladimir Živojinović\nVuk Vuković / 23.11.2018. 25.02.2021.\nU sklopu proslave stogodišnjice kraja Prvog svjetskog rata Srbija je organizirala vojnu vježbu “Vek pobednika 1918-2018”. Ta nam je vježba otkrila dosta o stanju i političkoj ulozi Vojske Srbije, kao i o novim revizionističkim trendovima u čitanju srpske istorije.\n“Dejstvom tenkovskim topovima, mitraljezima i streljačkim naoružanjem nastavljena je borba po dubini neprijateljeve odbrane i ovladalo se rejonom odbrane vodova druge linije neprijatelja… Na lokalitetima oko Suvog Polja, koje je juče i bukvalno bilo u plamenu, neprijatelj je tučen iz svih sredstava i svim kalibrima i na kraju potpuno uništen.” Iako ovi redovi zvuče kao svedočanstva iz neke od bitaka Prvog svetskog rata, čija se stogodišnjica obeležava širom Evrope, radi se o prenosu vojne vežbe “Vek pobednika 1918-2018” održane početkom meseca na deset lokacija u Srbiji.\nTo je, sudeći prema predstavnicima vlasti, bio vrhunac niza aktivnosti kojim se obeležio vek od jednog od najrazornijih ratova u ljudskoj istoriji. Može se raspravljati o tome da li je i koliko smisleno i prigodno sećati se najveće imperijalističke klanice naroda, u kojoj je Srbija izgubila skoro trećinu ukupnog stanovništva i polovinu nacionalne imovine, vojnom vežbom sa bojevom municijom na kojoj predsednik države izjavljuje da je “mnogo srećan” što je drhtala zemlja i što je bačena bomba od koje se treslo pola brda. Nema sumnje da su “mnogo srećni” bili i austrougarski generali prilikom bombardovanja Beograda 1914-1915. godine.\nNo, bez obzira na to, nije sporno da je u pitanju najveća samostalna vojna vežba Vojske Srbije u poslednjih par decenija – angažovano je osam hiljada vojnika (petina akivnog sastava VS), oko stotinu oklopnih vozila i šest stotina borbenih sistema, uz utrošak oko 125 tona ubojnih sredstava. Prema proračunu Vojnog sindikata Srbije, vežba je VS koštala oko milion evra, a centralnoj aktivnosti prisustvovao je državni vrh kako Srbije, tako i Republike Srpske. Strani mediji su izvestili o vežbi, a neki nisu propustili priliku da ukažu da se radi o “šenlučenju” zbog Kosova, uz podršku Rusije. Doduše, ako se radi o “šenlučenju”, ova vežba VS bledi u poređenju sa najvećom vežbom NATO (Trident Juncture 2018) od kraja Hladnog rata, a koja se u istom periodu odvija u Norveškoj, blizu ruske granice i to u vreme povećanih tenzija sa Rusijom. Razlozi za organizovanje “Veka pobednika: 1918-2018” ipak su složeniji i slojevitiji od čiste geopolitičke računice i prate procese politizacije Vojske Srbije i njenih institucija.\nIako je u periodu posle 2000. funkcija načelnika Generalštaba VS postepeno slabljena u korist funkcije ministra odbrane, izmenama i dopunama Zakona o vojsci iz maja ove godine načelnik Generalštaba je u potpunosti potisnut u drugi plan – on čak više ne upravlja ni Vojnom policijom, već tu nadležnost ima ministar odbrane koga postavlja vladajuća stranka ili osoba koju taj ministar ovlasti. Osim toga, ministar neposredno odlučuje o prijemu civila u redove VS, bez javnog konkursa, a slična izmena nastupila je i u Zakonu o Bezbednosno-informativnoj agenciji.\nS obzirom da je vojni vrh efektivno razvlašćen, bar u vreme mira, neizmerno je lakše Vojsku Srbije i njeno osoblje koristiti u svrhe koje odredi Vlada Srbije, a to će reći vladajuća stranka.1 Tako se dogodilo i da su pripadnici VS, po naređenju Generalštaba, morali da statiraju u seriji “Čarape kralja Petra” Lazara Ristovskog koju je finansijski podržala Radio-televizija Srbije (RTS). Primera ima još: prilikom proslave jubileja Vulinovog Pokreta socijalista angažovano je osoblje vojne ustanove Dedinje bez ikakve nadoknade, a u filmu istim povodom pored Vulina pojavljuju se gardisti i oficiri.\nTakođe, sve veću kontrolu izvršne vlasti nad vojnim strukturama prati i sve veća, mada podređena uloga VS u političkom i javnom životu. Kada je kosovski predsednik Hašim Tači u septembru “posetio” jezero Gazivode na severu Kosova, naređeno je povećanje borbene gotovosti VS, iako se kasnije saznalo da se ova odluka odnosila na svega nekoliko jedinica Vojske. No, propagandni i psihološki učinak u “kosovskoj drami” je lako i brzo postignut. Sa druge strane, najava izgradnje stanova za pripadnike vojske se već neko vreme koristi kao dokaz posvećenosti Vlade podizanju standarda vojnika. Nema potrebe naročito isticati da na tom planu još uvek nema realnih pomaka.\nU tom ključu treba shvatiti i “Vek pobednika”, pri čemu se mogu izdvojiti tri ravni političke upotrebe ove vojne vežbe: unutrašnja, spoljašnja i ideološka u užem smislu. Na unutrašnjem planu, grandioznost i pompa koje su pratile vežbu, isticanje novih borbenih sistema i slavljenje VS kao najveće vojne sile u regionu imaju za cilj da prikriju realno materijalno stanje u VS i njeno kadrovsko osipanje. Naime, ozbiljnost materijalnog stanja većine vojnika ogleda se u tome što politički vrh nije propustio da tokom vežbe, uprkos svim novim tehnologijama, letelicama i tenkovima, istakne kako se nove uniforme i čizme za vojnike proizvode u tri smene i u tolikoj meri da proizvođač ne može da stigne sve da sašije.\nSa druge strane, na kadrovskom planu, Vojska Srbije dnevno u proseku ostaje bez dva oficira, dva podoficira i nekoliko vojnika i civilnih lica, najpre zbog loših uslova rada i niskih zarada, što godišnje izađe na oko 1.600 ljudi. Slabljenje profesionalne kadrovske politike i sve veća samovolja političkih organa ogledaju se i u tome što je nedavno Novica Antić, predsednik Vojnog sindikata Srbije, ražalovan i efektivno izbačen iz vojske zbog delovanja protiv vlasti, dok su u martu vojnici bili primorani da predaju svoje privatne mobilne telefone radi ostvarivanja “uvida u sadržaj i podatke”. Naposletku, cena razvoja novih borbenih sistema ne meri se samo u novcu, već i u životima radnika u industriji naoružanja.\nPored toga, glorifikacija vojske i isticanje njene važnosti – rečima predsednika, Srbija pravi ofanzivnu, a ne defanzivnu vojsku – relativno je sigurna opklada i lak način za sticanje političke podrške u zemlji čije stanovništvo tradicionalno najviše poverenja ima upravo u Vojsku. Sve češće najave uvođenja obaveznog vojnog roka deo su istog manevra učvršćivanja podrške aktuelnoj Vladi. Vojna vežba ovakvih razmera ima za cilj da odagna sumnje u kapacitete vojske ne samo kod civilnog stanovništva, nego i kod samih pripadnika VS.\nSpoljašnji i ideološki plan\nNa spoljašnjem planu, upriličena demonstracija sile i projekcija moći pre svega je odgovor na najavu formiranja kosovske vojske i nagađanja o eventualnom razmeštaju budućih jedinica i na sever Kosova. Poruka je jednostavna: ukoliko bude potrebe, Srbija ima čime da zaštiti kosovske Srbe. Drugo, prisustvo Milorada Dodika i Željke Cvijanović na centralnoj aktivnosti “Veka pobednika” nesporno poručuje da su i po ovom pitanju Srbija i RS na istoj liniji. To je samo poslednja potvrda tog kursa u nizu sličnih aktivnosti, od investicionih ulaganja u RS pa do zajedničkog obrazovnog programa u oblasti srpskog jezika i istorije.\nMeđutim, nema razloga da se misli da je ovakva demonstracija sile usmerena protiv NATO, a nekako u korist Rusije. Iako se zvanična srpska politika i dalje drži doktrine neutralnosti, novi načelnik Generalštaba Milan Mojsilović, inače oficir od karijere, proveo je četiri godine (2013-2017) na mestu šefa Vojnog predstavništva u Misiji Republike Srbije pri NATO. Tome u prilog ide i činjenica da iz NATO nije bilo reakcija povodom nedavne vojne vežbe. Naposletku, neprestano nacionalističko odmeravanje Srbije pre svega sa Zagrebom, ali i Sarajevom, jača potrebu i za demonstriranjem vojne podloge tog nacionalizma. Na geopolitičkom planu, Vučić je i ovu priliku iskoristio da učvrsti svoj položaj i podseti javnost na saradnju sa Kinom i Rusijom, od kojih Srbija navodno treba da dobije naoružanje.\nU ideološkom smislu, već ime vežbe – Vek pobednika – upućuje ne samo na trijumfalizam povodom pobede u Prvom svetskom ratu, već i na to da je srpska vojska uvek bila pobednička vojska u proteklih stotinu godina. Nebrojeno mnogo takvih izjava dao je ministar odbrane Aleksandar Vulin, kao i ostatak državnog vrha, bilo da se radi o Prvom ili Drugom svetskom ratu. Drugim rečima, pokušava se izmaštati i konstruisati kontinuitet “srpske vojske” koja je, posle pobede u dva balkanska rata i Prvom svetskom ratu, pobedila i u Drugom, iako je činjenično stanje, naravno, sasvim drugačije. Posle poraza Jugoslovenske vojske, dobar deo srpskih oficira je formirao Jugoslovensku vojsku u otadžbini čiji je vođa bio četnički komandant Draža Mihailović. Pobedu u Drugom svetskom ratu nije iznela nikakva “srpska vojska”, već Narodnooslobodilačka vojska Jugoslavije sastavljena od naroda i narodnosti iz svih krajeva okupirane Jugoslavije. O “pobedama” srpske vojske posle raspada SFRJ nema potrebe naročito govoriti.\nBrisanje socijalističke epizode\nU prilog tezi da se radi o konstruisanju kontinuiteta govori i postepena rehabilitacija kralja Aleksandra Karađorđevića, koji kod srpskih nacionalista uglavnom nije imao dobru prođu. Jednima je bio po volji jer je okupio sve Srbe u jednu državu, pod jakim srpskim vođstvom, dok drugi nikako ne mogu da pređu preko ideologije integralnog jugoslovenstva koju je sprovodio u poznim danima svoje diktature. Najava podizanja spomenika kralju Aleksandru u Beogradu – i to preko puta spomenika ruskom caru Nikolaju II – pravda se njegovom ulogom u pobedama srpske vojske kako u Drugom balkanskom, tako i u Prvom svetskom ratu, čime se pokušava prevazići nacionalistička ambivalencija prema kralju.\nTime bi se postigao ne samo vojni kontinuitet, već i državotvorni, jer bi se socijalistička “epizoda” premostila shvatanjem Kraljevine Jugoslavije kao srpske tvorevine, a savremene srpske države kao naslednice Kraljevine. Čak i poslednju knjigu Vuka Draškovića (osnivača i predsednika Srpskog pokreta obnove) pod imenom Aleksandar od Jugoslavije, treba shvatiti kao deo ovih napora da se kralj Aleksandar rehabilituje kao srpski kralj. Zaboravlja se ne samo šestojanuarska diktatura, već se iz sećanja na prvu Jugoslaviju implicitno brišu ostali narodi.2 Epitet ujedinitelj, dodat tituli kralja Aleksandra, tako gubi prvobitno značenje jugoslovenskog ujedinjenja, a kralj postaje ujedinitelj Srba. Tek u svetlu ovih ideoloških poteza politika prema RS i Srbima u Crnoj Gori zadobija svoje puno značenje – s obzirom na Dodikove separatističke težnje i prećutnu potvrdu na koju one nailaze u Beogradu, moguće je da kralj Aleksandar nije poslednji niti jedini Aleksandar koji ima “ujediniteljske” ambicije.\n“Vek pobednika” je došao i prošao – neprijatelj je potučen svim kalibrima, od bombi su se tresla brda, a predsednik je bio mnogo srećan. Ostalo je jedino da se vidi kako bi se država obračunala sa onime što je Marko Parezanović iz Bezbednosno informativne agencije (BIA) nedavno označio kao najveću bezbednosnu pretnju – delovanje “spoljnog faktora” u redovima medija, opozicionih stranaka, NVO pa čak i sindikata. Doduše, tome je možda trebalo da posluži demonstracija sile specijalnih i policijskih snaga u okviru “Veka pobednika”.\nSa druge strane, ne treba izgubiti iz vida ni to da preterano tehnokratsko insistiranje na nezavisnosti vojske od politike može da odvede u scenario u kome vojna struktura postepeno izmiče demokratskoj kontroli. Pod određenim povoljnim okolnostima kakvih je u istoriji itekako bilo, nezavisnost vojske od politike pretvara se u zavisnost politike od vojske. [↩]\nZa podrobnije ispitivanje ideoloških aspekata proslave stogodišnjice Prvog svetskog rata vidi ovde. [↩]


POSLEDNJI ČIN: Vučićev obračun sa Stefanovićem - Naša Borba\nMesecima unazad ispredaju se priče o sukobu između predsednika Srbije Aleksandra Vučića i ministra odbrane Nebojše Stefanovića, do te mere da je dojučerašnji najbliži saradnik i svetla tačka Srpske napredne stranke, preko noći prešao na tamnu stranu i postao glavni „osumnjičeni“. Baš to se može naslutiti iz najnovijeg intervjua koji je potpredsednik SNS Miloš Vučević dao Novostima, u kojem otvoreno kaže da je pitanje za Tužilaštvo i nadležne organe da li je bilo Stefanovićevog učešća u stvaranju paralelnih struktura u Ministarstvu unutrašnjih poslova. Ili iz rečenice da će se ubrzo saznati imena odgovornih i da među njima ima i ministara. Ili u izjavi ministra Aleksandra Vulina koji kaže da su ta imena već prosleđena tužiocu. Na posletku i zbog činjenice da Stefanović, iako sekretar Saveta za nacionalnu bezbednost, prvi put otkako je na toj funkciji nije govorio po završetku subotnje sednice, već je tu ulogu preuzeo Vulin.\nKrenulo je sa Krušikom, kada je utvrđeno da Stefanovićev otac Branko ima izvesnu ulogu u nabavci i preprodaji oružja. Zatim je u Jovanjici otkrivena najveća plantaža marihuane u ovom delu Evrope, sa kojom je u vezu doveden Vučićev brat Andrej, a mnogi su ovo otkriće tumačili kao “protivudar” tadašnjeg ministra policije. Posebno se zakuvalo nakon što je javnosti otkriveno da je predsednik Srbije prisluškivan. Opšteprihvaćeno mišljenj bilo je da se tako nešto ne bi moglo uraditi bez znanja ministra policije. Što je u to vreme bio Nebojša Stefanović.\nFoto: TANJUG/ JAROSLAV PAP/ bs\n“Siguran sam da su se ljudi iz SNS za koje sam rekao da misle da su jači od predsednika Aleksandra Vučića i sami prepoznali. Čekam da se pogledamo u oči na sednici najviših stranačkih organa, pa da vidimo ko je ko i ko to misli da može biti jači od predsednika Vučića. Znate, predsednikov rejting je toliko visok, a posebno poverenje koje građani imaju u njega, da čak ni hipotetički nema smisla da pričamo da neko može da ga ugrozi. Postoji samo jedan način, a to je i najviše šokiralo sve ljude u Srbiji. I svi očekujemo odgovore i završetak istrage o pokušaju ubistva, prisluškivanja i praćenja predsednika Vučića i njegove porodice”, rekao je Vučević i dodao da veruje da će se ubrzo saznati i istina i imena odgovornih, kao i da razume što ih javnost već danima traži među imenima o kojima pišu mediji.\nPrethodni tekstCenzurisani intervju Slobodana Reljića: Globalisti su zabranili priču o ovome (VIDEO)\nSledeći tekstKO ONDA ZNA DOKTORE? Kon nema pojma zašto je sednica otkazana


Galić: Za odgovor migrantskoj krizi nedostaje više od 1.000 policajaca | Trebinje Danas\nGalić: Za odgovor migrantskoj krizi nedostaje više od 1.000 policajaca\n26.06.2020. u 10:45\nDirektor Granične policije BiH Zoran Galić rekao je da nedostaje više od 1.000 policajaca da bi se uspješno odgovorilo migrantskoj krizi, te naglasio da su granični policajci svakodnevno izloženi opasnostima usljed pojačanog migracionog pritiska koji se proširio duž cijele granice BiH sa Srbijom i Crnom Gorom.\nOn je naveo da su od početka ove godine pripadnici Granične policije spriječili 4.880 osoba da ilegalno pređu granicu, te ukazao da su intenzivirani pokušaji nezakonitih prelazaka granice ka Hrvatskoj migranata, što ne može biti riješeno postojećim kapacitetima i ljudstvom.\n- Suočavamo se sa sve većim zadacima. Jedan od najvećih izazova sa kojima se borimo su nezakonite migracije, a 2020. godina donijela je sa sobom i globalni problem - pandemiju virusa korona. Stalno smo u manjku sa kadrovskim i materijalno-tehničkim kapacitetima, što dodatno otežava rad policajaca koji se nadljudskim naporima bore da adekvatno zaštitite granice - rekao je Galić za "Glas Srpske".\nOn je naglasio da su policajci u dodiru sa ilegalnim migrantima, među kojima ima i onih koji dolaze kao pripadnici poraženih islamističkih vojnih formacija, koji ne prezaju ni od čega.\n- Tek na petom, šestom mjestu su oni migranti čije zemlje su zahvaćene ratom te nastoje ući u zemlje Evropske unije - rekao je Galić.\nPrema njegovim riječima, Granična policija ima 2.117 policijskih službenika, a, prema sistematizaciji, nedostaje 309 za obavljanje redovnih aktivnosti u nadzoru granice.\n- Pratimo stanje nezakonitih migracija duž cijele granice BiH, te na osnovu analize rizika preraspoređujemo policajce na dijelove granice gdje je zabilježen najveći migracijski pritisak - naglasio je Galić.\nOn je dodao da su kao ispomoć angažovani i pripadnici Ministarstva unutrašnjih poslova Srpske, Agencije za istrage i zaštitu, te Direkcije za koordinaciju policijskih tijela.


BiH: Izvještaj SIPA-e o višemilionskim štetama po budžet RS i BiH u državnom tužilaštvu\nTužilaštvo Bosne i Hercegovine u posjedu je izvještaja Agencije za istragu i zaštite u kojem se veći broj osoba optužuje za krivično djelo višemilionskog oštećenja budžeta entiteta Republika Srpska te države BiH, potvrdjeno je Glasu Amerike u Tužilaštvu BiH.\nMediji objavljuju da je u prijavi i ime premijera Republike Srpske Milorada Dodika, nekih ministara iz njegove vlade kao i nekih poslovnih ljudi iz Republike Srpske.\nPremijer Republike Srpske izvještaj SIPA-e nazvao je zloupotrebom, kako je rekao, nekih sektaških grupa u Bosni i Hercegovini. Kao argument za to Dodik navodi informaciju da o slanju i primitku izvještaja, navodno, nisu upoznati ni direktor Agencije za istrage i zaštitu Mirko Lujić, ni glavni tužilac tužilac Milorad Barašanin.\nZa, kako kaže „ujdurmu protiv njega“ Dodik optužuje zamjenika direktora za istrage i zaštitu Dragana Lukača,te medije iz Federacije BiH. Dodik je također izjavio da sada nema ni jedan razlog da vjeruje institucijama Bosne i Hercegovine.\nKako je potvrđeno Glasu Amerike u Tužlaštvu BiH, izvještaj je dostavljen prije dva dana, ali o tome, uprkos predviđenim procedurama, nije obavješten glavni tužilac. Nakon što je za prijavu saznao od novinara, glavni tužilac Milorad Barašanin sproveo je internu istragu koja je pokazala da je prijava stigla u Odjeljenje za organizovani, privredni kriminal i korupciju.\nDirektor Agencije za istrage i zaštitu Mirko Lujić večeras je medijima izjavio da nije znao za izvješta, te da ga je bez njegovog znanja uputio zamjenik direktora Agencije Dragan Lukač, kojeg je javno optužio za neprofesionalnost i kršenje procedura.\nDragan Lukač , zamjenik direktora SIPA-e, koji je potpisao sporni izvještaj, je za Glas Amerike večeras izjavio da je izvještaj upućen na isti način i prema istim procedurama kao i, kako tvrdi Lukač, desetine drugih prije njega. O tome, kaže Lukač, on navodno ima i dokaz, pečat Tužilaštva dobijen prilikom zaprimanja izvještaja. Lukač je, kaže, začuđen javnim izjavama svog nadređenog za koje smatra da ne mogu donijeti pozitivan ishod. Izjave direktora Lujića u kojima on svog zamjenika optužuje za neprofesionalnost, Lukač je nazvao pokušajem Lujićevog javnog pravdanja premijeru Republike Srpske.\nPrema pisanjima agencija, u izveštaju navodno stoji da su Milorad Dodik, neki ministri iz njegove vlade, kao i neki poslovni ljudi, budžet Republike Srpske i Bosne i Hercegovine oštetili za 145 miliona maraka.\nPortparol tužilaštva Boris Grubešić za Glas Amerike je izjavio da će se sa ovom prijavom postupati kao i sa svim drugim, i da se u narednom periodu može očekivato očitovanje državnog tužlaštva o informacijama navedenim u izvještaju SIPA-e.\nUkoliko se državno Tužilaštvo uvjeri u osnovanost navoda iz izvještaja SIPA-e, dužno je protiv osoba koje se terete za krivično djelo podići i optužnicu.\nPortparol Tužilaštva nije želio špekulisati o tome koliko dugo bi procedura provjere u mogla trajati.


limun | CityMagazine\nČak i ukoliko ne radite u prosveti znate da je letnji raspust još uvek prilično daleko. Do tog trenutka i vaših slobodnih dana u kojima ćete uživati na plaži ili na nekoj drugoj okrepljujućoj destinaciji, treba nekako preživeti.\nIma li lepšeg i prijatnijeg načina da se pripremite za takvo uživanje od odabira prave mirisne note, kojom ćete kao kistom obojiti svoje nedelje i dane. Uživanje može da počne još danas, a na vama je samo da pronađete pravu mirisnu formulu!\nKoji parfem da odaberete u zavisnosti od horoskopskog znaka\nKažu o ukusima ne treba raspravljati, jer oni se razlikuju od čoveka do čoveka. Ipak, ako je istinita ona izreka da će – svaka ptica svome jatu, onda će i oni sa sličnim ukusima formirati grupe u kojima se osećaju ugodno i prepoznaju kao istorodni.\nO feromonima se možete informisati na drugom mestu, ali da značaj mirisa, u ovom slučaju prirodnih, stvara određene efekte na čovečiji mozak ima mnogo studija. Tako vam je i sa veštačkim mirisima – neki vam smetaju, a neki veoma prijaju…\nKako da vaši selfiji budu najlepši na Instagramu\nKaty Kat: Kozmetička linija Katy Perry\nParfemi: Vreme je za nove prolećne mirisne note\nNova sezona i ti duži svetli topli dani uvek otvaraju nove mogućnosti za nova maštanja. Ima li boljeg i lepšeg načina da to činite nego da promenite uobičajeni parfem koji nosite i ovog proleća budete jedna druga devojka il’ žena…\nDeset tajni besprekorne šminke\nUmetnost na usnama\nVaša koža: Štetno sunce i prirodna nega\nTeško je negovati kožu ukoliko imate određenih problema sa istom, te ne možete da koristite sve one preparate koje biste želeli. Ipak, neophodno je da, naročito tokom letnjih meseci, povedete računa o štetnom UV zračenju, jer vas u protivnom očekuju godine borbe sa posledicama.\nMale promene za zdraviju kosu\nLakovi za nokte posle 40-te


Logistika Elnosa uspješno prkosi koroni - Elnos Group Elnos Group\nLogistika Elnosa uspješno prkosi koroni\nU pravo vrijeme na ključnom mjestu, nezvanični je slogan našeg sektora logistike. Besprijekornim funkcionisanjem zaposleni u sektorima logistike naše kompanije bili su važna karika za efikasno i uspješno poslovanje Elnos Grupe od početka pandemije korona virusa do danas.\nPlaniranje, organizacija transporta, obezbjeđenje zaliha i evidencije snabdijevanja i zbrinjavanja materijalnih sredstava uz minimalne troškove, te kontrola svih procesa, sve su to radni zadaci koji u najužem smislu te riječi realizuje naš sektor logistike.\nSa izbijanjem pandemije kovida 19 najveći izazov za sektor logistike Elnos Grupe je bio kako postojeću organizaciju rada prilagoditi novim uslovima. Trebalo je obezbijediti da sve službe unutar ovog sektora u punom kapacitetu obavljaju poslove u uslovima ograničenog kretanja, ali i u okolnostima određene doze nesigurnosti i straha koji se pojavio kod ljudi usljed nepoznanica koje je virus donio sa sobom.\nBilo je važno obezbijediti kontinuitet nabavki neophodnih za realizaciju projekata i nesmetan rad poslovnih jedinica, te na najvišem nivou zadržati operativnost i održavanje voznog parka, uz maksimlano vođenje računa o zaštiti zdravlja zaposlenih.\nAko imate u vidu da naša kompanija posluje u 13 zemalja, da se transport u najčešćem broju slučajeva realizuje kroz minimalno šest država do odredišta, da svaka država, a nerijetko i pokrajina, ima niz procedura koje se u trenutnim uslovima često mijenjaju, da robu transportujemo širokim spektrom transportnih sredstava koje je potrebno međusobno uskladiti u vrijeme pandemije, onda već imate predstavu koliko je trenutno kompleksan posao koordinacija svakog transportnog zahtjeva.\nUprkos svim komplikacijama, naše ekipe iz sektora logistike praktično 100 procentno uspijevaju realizovati sve svoje radne zadatke. Bez većih dodatnih troškova sve zahtjeve izvršavaju poštujući principe tačnosti i preciznosti.\nU saradnji sa sektorima inženjeringa, korporativnih poslova i zaštite na radu redovno se ispituju sve mogućnosti putovanja za svakog zaposlenog i svako vozilo, svakodnevno se prikuplja sva potrebna dokumentacija za nesmetano kretanje u zemlji i inostranstvu, te jasno definiše ruta kretanja vozila, način transporta radnika, vozila i mašina, te način snabdijevanja robom.\nStruktura voznog parka Elnos Grupe\nNajveći uspjeh logistike Elnos Grupe se svakako ogleda u tome što je u vrijeme pandemije omogućio značajnom broju sektora kompanije da svoj rad izvode u punom kapacitetu.\nU ovom sektoru s ponosom ističu da su to postigli rukovodeći se kombinacijom transportnih i logističkih principa baziranih na: timskom radu, dobroj organizaciji i uvijek optimističnom i nesebičnom pristupu poslu.


Faktor | Zovko: Želim da se svi fokusirate na ljude Bosne i Hercegovine, a ne na sebe\n21.10.2021. / 20:44\nDeklaracijom sa sastanka na vrhu Evropske unije (EU) i zapadnog Balkana održanog u Brdu kod Kranja, države članice Evropske unije naglasile su svoju obavezanost na dalje povećanje zajedničkog angažmana sa zemljama zapadnog Balkana kao i na unaprjeđenju njihove političke, ekonomske i socijalne transformacije, kazala je tokom plenarne rasprave o ishodu navedenog sastanka zastupnica u Evropskom parlamentu Željana Zovko.\n- Čestitam Vladi gospodina Janše, i Vama ovdje, na tome što držite vatru koju je započela Republika Hrvatska kako bi ove zemlje približili Evropskoj uniji. Također čestitam povjereniku, gospodinu Varhelyiju, koji je prije nekoliko dana izložio svoju viziju i paket proširenja - kazala je Zovko u svom govoru, saopćeno je iz Evropskog parlamenta.\nZovko je također naglasila kako je ponosna na usvojeni IPA III paket od 14 milijardi eura, koji je predviđen za ovaj prostor.\n- Ovdje želim naglasiti da, kao neko ko dolazi iz BiH, iz Mostara, grada koji je jedini napravio u ovom izvještaju o proširenju neku transformaciju i po prvi put ima gradonačelnika i Gradsko vijeće. Bosna i Hercegovina ima problem, a taj problem je Izborni zakon, taj problem je jednak pristup svim trima stranama u BiH, međunarodne zajednice, Evropske komisije i svih onih koji su uključeni da 26 godina poslije Daytona ovdje ne svjedočimo pozivima na neko novo finansiranje međunarodne administracije - kazala je Zovko.\nIstakla je da niti jedan cent iz IPA fondova više neće biti potrošen za nekoga ko nije iz Bosne i Hercegovine, Srbije, Crne Gore, Sjeverne Makedonije dok je ona u Evropskom parlamentu, jer "taj narod gubi ono što je osnovno, gubi svoje sjeme, gubi mlade ljude koji grade Evropu umjesto da grade zapadni Balkan".\n- Želim da se svi fokusirate na ljude Bosne i Hercegovine, a ne na sebe - poručila je Zovko.\nŽeljana ZovkoEvropski parlament\nZovko: SDA je najodgovornija za dogovor, ali imamo druge bošnjačke stranke spremne za kompromis\nAnalitičarka Marić u FUP-u podnijela prijave protiv Zahiragića i Kapidžića\nInicijativa zastupnika SDA\nPovelja Tuzlanskog kantona Fati Orlović će biti dodijeljena na svečanoj sjednici


„Slažemo se“ – podrška EU za 22 nova projekta za unapređenje socijalne kohezije u multietničkim opštinama - EU Delegacija u Srbiji\nBy Jovan objavljeno\t 17/05/2019 Projektne aktivnosti\n„Evropska unija pruža podršku civilnom sektoru kao pokretaču pozitivnih promena, a kroz projekte koje podržavamo doprinećemo stvaranju društva posvećenog dobrobiti svih njegovih članova i članica u kome su ljudi zaštićeni od diskriminacije i koje neguje solidarnost i prihvatanje različitosti, a čije institucije omogućavaju zaštitu ljudskih prava za sve građane i građanke podjednako. To je ono na šta mislimo kada kažemo „EU za TEBE”, rekao je šef Delegacije Evropske unije u Srbiji, ambasador Sem Fabrici.\nOrganizacije civilnog društva će kroz projekte raditi na socijalnom i ekonomskom osnaživanju ranjivih grupa, prevashodno žena sa sela, mladih i osoba sa invaliditetom, a pažnja će biti usmerena na unapređenje položaja romske zajednice kroz poboljšanje pristupa obrazovanju, zdravstvenim i socijalnim uslugama. Takođe, projekti će se baviti promovisanjem interkulturalne saradnje i kulturne raznolikosti, kao i usklađivanjem lokalnih politika usmerenih na nacionalne manjine sa nacionalnim okvirom i njihovim sprovođenjem.\nNa javni poziv koji je bio otvoren od 22. oktobra do 5. decembra 2018. godine za 32 programske lokalne samouprave i njihove institucije, koje su po Zakonu o lokalnoj samoupravi nacionalno mešovite, pristiglo je ukupno 53 prijave, a najbolja 22 projekta koja su odabrana za finansiranje biće sprovedena u 18 programskih opština.\nLista odobrenih projekata je dostupna ovde na internet stranici EU PRO programa.


Samostalni sindikat o problemima u preduzećima i minimalcu - KruševacGrad\nTrenutna situacija i problemi koji muče radnike u preduzećima i ustanovama, minimalna cena rada, izveštaj sa sednice Veća saveza samostalnih sindikata, održane nedavno u Beogradu, deo je tema o kojima su raspravljali članovi Veća Saveza Samostalnih sindikata za Kruševac i još četiri opštine\nPredsednik Samostalnog sindikata Srbije, Ljubisav Orbović, koji je prisustvovao sednici, govoreći o postignutoj minimalnoj ceni rada koja je povećana za 9,4 odsto i trebalo bi da se primenjuje od 2022. godije, kazao je da ju je inflacija „već pojela“ te da sindikat traži da se o tome ponovo pregovara.\n–Kada govorimo o minimalnoj zaradi mi smo nju dogovorili u septembru, ona je uvećana 9,4 odsto. Nismo zadovoljni, nismo se usaglasili oko te cene, bio je dogovor da se minimalna zarada i minimalna potrošačka korpa izjednače u ovom periodu, što se, nažalost nije desilo. Podaci koji su tada korišćeni bili su iz aprila ili maja, a vidimo da zadnjih nekoliko meseci cene rastu. Mi smo zbog toga podneli zahtev Socijalno ekonomskom savetu da razgovaramo ponovo o minimalnoj ceni rada, da vidimo da li postoji mogućnost da se ona uveća, pogotovu što se u narednom periodu očekuje novi rast cena – kazao je predsednik Samostalnog sindikata Srbije, Ljubisav Orbović.\nPredsednik kruševačkog Samostalnog sindikata Saša Nešić ocenio je da se ovdašnja privreda prilično uspešno nosila sa izazovima korone, kazavši da će sindikat nastaviti da se bori za poboljšanje statusa radnika. O trenutnim uslovima i problemima sa kojima se suočavaju govorili su predstavnici pojedinačnih preduzeća i ustanova, odnosno sindikalnih grana.\nDa je u „Trajalu“ položaj radnika dobar, da su fabrike upošljene, zarade redovne, a saradnja sa poslovodstvom odlična, članove Veća je obavestio predsednik Samostalnog sindikata u toj fabrici Milosav Vukojičić.\n–Očekujemo da u narednoj godini uđemo u proces privatizacije. Imamo obećanje Vlade da će to biti strateški partner koji će radnicima moći da ponudi dobar socijalni program – kazao je on.\nO zaposlenima preko agencija govorio je predsednik Samostalnog sindikata u „Henkelu“ Mirko Đenadić, koji je takvu pojavu nazvao „nužnim zlom“, napomenuvši da zaposleni na taj način ostvaruju sva prava kao i ostali radnici, osim prava na regres.\n–Takodje, većini tih radnika se uskoro navršava tri godine kako rade preko Agencije i sada bi trebalo da dobiju rešenje za stalno, ali u toj Agenciji, jer su oni njeni radnici – objasnio je Đenadić.\nO nezavidnom položaju zaposlenih u ustanovama kulture govorio je predstavnik tog sindikata, glumac Dragan Marinković.\n-Gradska uprava dodeljuje solidarnu pomoć svojim radnicima na kraju godine, po 50 hiljada dinara. Kada smo zatražili da takvu pomoć dobiju zaposleni u Pozorištu dobili smo odgovor da to možemo, ako imamo, da isplatimo iz sopstvenih sredstava, što se potom ispostavilo kao nemoguće – objasnio je on.\nSlično je bilo u Predškolskoj ustanovi „Nata Veljković“ koja je, kako je kazala predsednica sindikata Sonja Remović, podnela veliki teret epidemije, a nadležni je se sete kada ima potrebe za dodatnim aktivnostima, ali ne i kada se deli pomoć.\nSindikalnim kolegama je odgovorio predsednik sindikata Gradske uprave Dalibor Rakić koji je objasnio da nije reč o solidarnoj pomoći već o sredstvima za ublažavanje posledica pandemije, koja su predviđena posebnim kolektivnim ugovorom.\nGradonačelnica na sednici Veća\nGradonačelnica Kruševca, Jasmina Palurović, pozdravila je početku sednice članove Veća i predsednika Samostalnog sindikata Srbije, Ljubisava Orbovića.\n–Mogu reći da smo svi ovde kolege jer smo na zajedničkom zadatku da svima bude bolje. Želim da nastavite da radite kao do sada, da nastavimo uspešnu saradnju u dogovorima i svemu što će doprineti da radnici, svi oni čija prava štitite, i mi, budemo na zajedničkom putu da svi imaju obezbeđena sredstva za život i da im budu zagarantovana prava koja zakon propisuje. Nadam se da će svi koji se bave radnicima na republičkom nivou slediti naš primer, da vide kako mogu poslodavac, radnik i sindikat da imaju zajednički cilj, da svima bude dobro – rekla je gradonačelnica Jasmina Palurović.\nVeće saveza Samostalnih sindikata\n10.08.2021 0 372\n01.05.2021 0 254\n26.04.2021 0 284\n03.03.2016 0 788\n02.03.2016 0 519


Bojan Maksimović među nagrađenima u Velikom Gradištu - SKAKAČ Banja Luka\nJedini predstavnik BiH na brzopoteznom openu “Srebrno jezero” u Velikom Gradištu (Srbija) 27. juna bio je banjalučki FIDE majstor, a uskoro i novi inter, Bojan Maksimović.\nU konkurenciji 70 šahista iz 9 država on je osvojio 4. mjesto sa 7 poena iz 9 partija. Pretrpio je dva poraza, od FM Stefana Tadića, pobjednika na turniru, i velemajstora Alekse Strikovića, ali i savladao kazahstanskog intera Denisa Mahneva.\nU Košarkaškom kampu “Teodosić” nastupili su, između ostalih, 4 igrača s najvišom titulom, 3 intera, te 6 muških i 2 ženska FIDE majstora.\nIgrači su na raspolaganju imali po 3 minute za razmišljanje tokom partije, uz dodatne 2 sekunde za svaki povučeni potez.\nPodijeljeno je 5 novčanih nagrada po plasmanu, kao i 2 specijalne.\nDirektor turnira, koji je organizovao ŠK VGSK u pauzi opena koji se igra po standardnom tempu, bio je Slobodan Đukić, a sudili su Dragan Babić, Tijana i Marija Petrović.\nVeliko Gradište se nalazi na granici sa Rumunijom i broji oko 6.000 stanovnika. Ovo malo mjesto već 14 godina, u cilju promocije turističkih potencijala, organizuje turnire koji okupljaju veliki broj igrača s međunarodnim titulama iz različitih dijelova svijeta.\nŠahovski klub VGSK, inače, postoji od 1971. godine i član je Druge lige Centralne Srbije – grupa Istok.


Zahvaljujući Norvežanima u Srbiji stotinak ljudi zadržalo ili dobilo posao - 24sedam Zahvaljujući Norvežanima u Srbiji stotinak ljudi zadržalo ili dobilo posao - 24sedam\nZahvaljujući Norvežanima u Srbiji stotinak ljudi zadržalo ili dobilo posao\nNorveška je podržala zapošljavanje 94 osobe u manje razvijenim gradovima i opštinama u Srbiji\nProjekat”Norveška za vas – Srbija” podržao je zapošljavanje 38 žena i 56 muškaraca u malim i srednjim preduzećima i preduzetničkim firmama tokom prošle i ove godine.\n– Pandemija kovid-19 negativno je uticala na globalno tržište rada, pa tako i u Srbiji. Zato sam posebno ponosan što je Norveška, uprkos teškim okolnostima, uspela da podrži stvaranje više od 90 novih radnih mesta u Srbiji. Norveška će ostati posvećena društveno-ekonomskom razvoju Srbije i u narednim godinama – rekao je ambasador Norveške u Beogradu Jorn Eugen Jelstad.\nPočinje privatizacija velikih firmi: Ko je prvi na spisku, po kom modelu će se prodati i zašto su neki “na čekanju”\nKlima u Nemačkoj: Trgovci sračunali milijarde gubitaka ali optimizam porastao\n– Unapređenje pristupa zapošljavanju jedan je od preduslova društveno-ekonomskog razvoja, naročito u manje razvijenim sredinama koje su obuhvaćene projektom. Najveći deo korisnika dolazi iz ranjivih i teže zapošljivih grupa stanovništva, kojima je ovakva podrška najpotrebnija – rekla je menadžerka projekta “Norveška za vas – Srbija” Milica Došenović.\n“Norveška za vas – Srbija” je projekat u vrednosti 8,7 miliona evra, a aktivnosti na terenu sprovodi Kancelarija Ujedinjenih nacija za projektne usluge (UNOPS).\n"Porto Morto" novim singlom najavljuje album i novi identitet (VIDEO)


Okrugli sto na temu Okvirne direktive EU o vodama u okviru projekta „Ekološko upravljanje vodama protiv ekstremnih vremenskih uslova u pograničnoj oblasti” – EcoWam\n» Novosti » Okrugli sto na temu Okvirne direktive EU o vodama u okviru projekta „Ekološko upravljanje vodama protiv ekstremnih vremenskih uslova u pograničnoj oblasti”\nOkrugli sto na temu Okvirne direktive EU o vodama u okviru projekta „Ekološko upravljanje vodama protiv ekstremnih vremenskih uslova u pograničnoj oblasti”\nKao jedna od planiranih aktivnosti u okviru projekta „Ekološko upravljanje vodama protiv ekstremnih vremenskih uslova u pograničnoj oblasti (ECOWAM)”, koji sufinansira Evropska unija kroz Interreg IPA program prekogranične saradnje Mađarska-Srbija, u Novom Sadu je 22. novembra 2018. godine održan okrugli sto na temu Okvirne direktive Evropske unije o vodama.\nPartnerstvo na projektu, čiji ukupni budžet iznosi 1.758.447,43 evra, od čega sufinansiranje Evropske unije (IPA) iznosi 1.494.680,31 evra, čine Uprava za vodoprivredu za područje Donja Tisa – ATIVIZIG (Mađarska), JVP „Vode Vojvodine” Novi Sad (Srbija) i Fond „Evropski poslovi” AP Vojvodine (Srbija). Projekat ima za cilj sprečavanje negativnih efekata na kvalitet vodnih tela uspostavljanjem zajedničkog sistema unapređenja upravljanja vodama u AP Vojvodini i Županiji Čongrad.\nCilj okruglog stola bio je predstavljanje glavnih projektnih aktivnosti koje doprinose poboljšanju kvaliteta vode vodotoka Jegrička i kanala Kurca i njihovom boljem ekološkom stanju. Poseban naglasak je stavljen na Okvirnu direktivu Evropske unije o vodama, koja nalaže čuvanje ekološkog statusa vodotoka. Projektnim aktivnostima – analizom i monitoringom kvaliteta vode i mulja, kao i studijom o mokrim poljima, dobijamo rezultate zahvaljujući kojima se može uticati na dalju revitalizaciju vodotoka Jegrička. Događaj je omogućio razmenu znanja i primera dobre prakse u cilju razvoja zajedničkog sistema analize i praćenja bioloških parametara oba plovnih puteva, poboljšanja kvaliteta vode i promocije prirodnih resursa.\nPrisutne je ispred Fonda „Evropski poslovi“ APV, kao projektnog partnera i organizatora skupa, pozdravila Ivana Đurica, pomoćnik direktora, dok je ispred Uprave za vodoprivredu za područje Donja Tisa, kao vodećeg partnera pozdravio Čongor Kiš. O Okvirnoj direktivi Evropske unije o vodama i njenoj primeni u Republici Srbiji govorila je Tamara Jurca sa Prirodno-matematičkog fakulteta Univerziteta u Novom Sadu, dok je Enike Barla iz Uprave za vodoprivredu za područje Donja Tisa predstavila primenu pomenute direktive u Mađarskoj, kao i sprovođenje projektnih aktivnosti sa mađarske strane. Prof. dr Dejana Džigurski sa Poljoprivrednog fakulteta Univerziteta u Novom Sadu govorila je na temu vodenih biljaka, dok je doc. dr Jasna Grabić sa Poljoprivrednog fakulteta govorila o značaju mokrih polja u prečišćavanju otpadnih voda.\nPored partnerskih institucija, okruglom stolu su prisustvovali i predstavnici Sekretarijata Pokrajinske vlade, Pokrajinskog sekretarijata za urbanizam i zaštitu životne sredine, Pokrajinskog zavoda za zaštitu prirode, Poljoprivrednog fakulteta, Prirodno-matematičkog fakulteta, kao i predstavnici drugih pokrajinskih institucija.\nProjekat je počeo sa realizacijom 1. oktobra 2017. godine i planirano je da traje do 30. septembra 2019. godine.


Tekst objavljen: 03.04.2015 13:56\nNa Produktnoj berzi u Novom Sadu ove sedmice je prodato 415 tona robe, svega 3,75 odsto više u odnosu na rekordno mali promet u prethodnoj nedelji, saopštila je danas Berza. Finansijska vrednost prometa je iznosila 7.939.250 dinara i 22 odsto je manja nego prethodne nedelje, s obzirom na dominantno učešće najjeftinije robe (kukuruza) u ukupnom prometu na berzanskom tržištu, navedeno je u izveštaju.\nKukuruza je prodato 390 tona, po ceni od 17,27 do 17,60 dinara po kilogramu, sa uračunatim PDV-om, što je rast od 2,65 odsto u odnosu na prethodnu sedmicu.\nSoje je prodato 25 tona po ceni od 44,55 dinara, 0,25 odsto većom nego prošle nedelje.\nCena pšenice je u poslednjih mesec dana toliko pala da vlasnici hlebnog žita definitvno smatraju da je to donji prag ispod kojeg više nisu spremni da nude svoju robu. Kada se za period od novembra prošle, pa do aprila ove godine ukalkulišu troškovi skladištenja, cena iz prethodne nedelje od 22 dinara po kilogramu poptuno neprivlačna za prodavce. Upravo to i jeste osnovni razlog povlačenja prodavaca sa ovog tržišta i činjenice da protekle nedelje nije sklopljen ni jedan kupoprodajni ugovor u trgovanju ovom robom preko berze, ukazuju stručnjaci berze.\nOvonedeljni rast cene kukuruza uticao je i na rast indeksne vrednosti PRODEX-a, u odnosu na prošli petak i to za 1,37 indeksnih poena i zaključen je na vrednosti od 207,38 poena.\nječam cena žitarica manji promet na robnoj berzi produktivna berza kukuruz pšenica


Od 1. juna tromjesečni recepti za hronične bolesnike – SodaLIVE.ba | Lukavački info portal\nOd 1. juna tromjesečni recepti za hronične bolesnike\nPoslanici Skupštine TK iznijeli su na današnjoj sjednici brojne primjedbe na račun Ministarstva zdravstva i Zavoda zdravstvenog osiguranja TK, na način kreiranja esencijalne liste lijekova, izdavanje recepata i mnogobrojne probleme koje su pacijenti na području TK, imali tokom protekle godine.\nPoslanici su kritikovali, ali ipak jednoglasno podržali i usvojili izvršenje Finanasijskog plana Zavoda zdravstvenog osiguranja TK za 2010. godinu. Usvojen je, između ostalog i Izvještaj o radu Zavoda za javno zdravstvo TK-a.\nOd 1. juna ove godine, stabilni hronični bolesnici sa područja TK koji imaju zdravstveno osiguranje, moći će od svojih ljekara dobiti tromjesečni recept za izdavanje lijekova sa esencijalne liste, kao i terapiju. Time će se izbjeći nepotrebni dolasci i zakazivanje pregleda samo radi uzimanja recepta, ali i samnjiti gužve u ambulantama porodične medicine. Ovakvu odluku usvojili su poslanici Skupštine TK, koji su jednogolasno podržali Izvještaj o izvršenju Finansijskog plana Zavoda zdravstvenog osiguranja TK za 2010. godinu.\nIz Zavoda ističu da propusta sigurno ima, naročito kada su u pitanju esencijalne liste, ali i da Zavod zdravstvenog osiguranja ne može jedini uticati na promjene u ovoj oblasti. Sredstva koja se ostvaruju za finasiranje prava iz zdravstvenog osiguranja ostvarena su u 2010. godini u iznosu od oko 184 miliona KM, što je za 3, 3 posto više u odnosu na prethodnu godinu, a za 3, 03 manje u odnosu na planirana sredstva.\nIz Misnistarstva zdrvstva TK najavljuju pojačanu kontrolu izdavanja recepata i potrošnje lijekova u apotekama, jer je ustanovljeno da, uprkos stalnoj nestašici recepata, oko 10 posto ih se iz raznoraznih razloga ne realizira. Kako bi se spriječile eventualne zloupotrebe komisija za kreiranje esencijalne liste biće proširena i podnosiće redovni izvještaj o svom radu nadležnim institucijama.


Ruth se sastao sa Cakajem: "Albanija je mnogo napredovala na putu integracije i zaslužuje otvaranje pregovora" | Radio Tirana International\nRuth se sastao sa Cakajem: “Albanija je mnogo napredovala na putu integracije i zaslužuje otvaranje pregovora”\nDržavni ministar za evropske poslove u nemačkom Saveznom ministarstvu inostranih poslova, Michael Roth, izjavio je da je “Albanija mnogo napredovala na putu integracije i zaslužuje otvaranje pregovora”.\nNjegovu izjavu, gospodin Rut, dao je na sastanku sa ministrom nadležnim za Evropu i spoljne poslove, Gentom Cakajem, koji je u zvaničnoj poseti Berlinu. U suštini, ova poseta ima očuvanje i konsolidaciju intenzivne komunikacije sa nemačkim vlastima za proces integracije. Ministar Roth je ponovo potvrdio podršku Njemačke, koja ostaje u potpunosti posvećena evropskoj perspektivi Albanije i istekao da je poštovanje demokratskih i ustavnih institucija fundamentalno. On je dalje rekao da Nemačka i dalje snažno podržava proces integracije zapadnog Balkana u EU.\nMinistri su ocijenili da je odluka o otvaranju pregovora od strateškog značaja ne samo za jačanje institucionalne povezanosti, već i za Zapadni Balkan u cjelini. Rut i Cakaj su podelili mišljenje da Berlinski proces treba posmatrati kao instrument evropske integracije. Dvojica ministara istakli su da je Albanija postigla neophodan napredak za otvaranje pregovora i da će politička odluka biti zasnovana na izvještaju Evropske komisije. U međuvremenu, gospodin Rut je napisao u Twiteru da je “veoma zabrinut zbog nasilja koje je korišteno u posljednjem protestima”. “Vrlo jasna poruka opoziciji: Nasilje nije prihvatljivo. U međuvremenu, mi i dalje podržavamo evropsku perspektivu Albanije. Moramo držati obećanja, ”piše gospodin Rut.\nPrevious: Protesti opozicije, uhapšeno je 7 osoba, a 15 se istražuju\nNext: Saint Jan Kukuzeli, an Albanian with an Angelic Voice: The Genius of Durres giving melody to Byzantine spirit


(FOTO): Organizator protesta pretučen u kabinetu predsednika opštine! – Gerila\nGerila > Politika > (FOTO): Organizator protesta pretučen u kabinetu predsednika opštine!\nobjavljeno na Mar. 18, 2019 u 4:36 pm\nPROČITAJTE JOŠ: AUTOBUSI KOJI SU DOVOZILI SNS-OVCE NA DOČEK PUTINA NISU PLAĆALI PUTARINU! SLOBODAN PROLAZ UZ ŠIFRU – VUČIĆ!\nPrvi čovek Žitorađe (zgradu opštine možete videti na slici ispod) Ivan Stanojević je informaciju o incidentu u svom kabinetu potvrdio, ali on navodi da su njega “Blagojević i još jedan čovek napali, uz povike da će pobiti celu opštinu i da će ih sve zapaliti”.\nKako bi se vi osećali da vas neko napadne na svom radnom mestu? U šoku sam, tukli su me, šutirali, mom šoferu je izbijen zub. linč je sprečila policija, imam vrtoglavicu, pregledan sam u Domu zdravlja u Žitorađi, slali su me u bolnicu, videću da li ću otići – kaže Stanojević.\nPredsednik Opštine je na pitanje novinara Južnih vesti da li ima informaciju kako je i ko tukao Blagojevića i da li mu je poznato da i on tvrdi da je pretučen, kratko odgovorio:\nVeću laž ja nisam čuo!\nSa druge strane, potpuno suprotnu priču ima sam Blagojević koji tvrdi da je on došao u kabinet kako bi proverio informaciju i pitao predsednika zašto vrši pritisak na potpisnike peticije koja je ranije pokrenuta protiv rušenja gradskog stadiona i izgradnje bazena na tom prostoru.\nPrijavio sam policiji saznanja da predsednik i njegovi ljudi iz Srpske napredne stranke pozivaju ljude i teraju ih da povuku svoj potpis sa peticije. Rekao sam policiji i da idem u kabinet prdsednika kako bih ga pitao zašto to radi. Otišao sam sa Milošem Janaćkovićem i počeli smo dijalog, da bi nakon nekoliko minuta predsedniku zazvonio telefon. Mislim da je samo kratko rekao “možete da uđete” i prekinuo vezu – tvrdi Bogdanović.\nKaže da nije obratio pažnju na to ko otvara vrata i ulazi u kabinet, ali je odmah osetio udarac u glavu, a zatim i više udaraca ostalih učesnika u ovom incidentu. U jednom trenutku je, kaže, pao na pod kancelarije, kada su nastavili da ga šutiraju.\nSve je trajalo 2 do 3 minuta, šutirali su me gde su stigli, a osim lica koja su ušla kod predsednika i koja sam prepoznao, i sam Stanojević me je udarao. Linč je zaustavio Miljan Savić koji je sa nama krenuo kod predsednika, ali da ne bi pravio gužvu, sačekao je da se sastanak završi ispred vrata – tvrdi Blagojević, čije povrede možete videti na slikama ispod.\nU policiji, i pored više pokušaja naših novinara, nisu mogli ništa zvanično da nam kažu o ovom incidentu, pa čak ni da potvrde da se on uopšte i dogodio.\nPROČITAJTE JOŠ: DOKLE: TELEKOM KUPUJE JOŠ JEDNOM KABLOVSKOG OPERATERA I ŠIRI SVOJ MONOPOL!\nTagovi1 od 5 milionaivan stanojevićmilan blagojevićnaprednjacinasiljepredsednik opštinepretučenpretučn organizator protestasnssrpska napredna strankažitorađa


PRISUSTVOVAO I DODIK: U Srbiji završen prvi dio vojne vježbe “Odgovor 2021” | Banjaluka.net\nPRISUSTVOVAO I DODIK: U Srbiji završen prvi dio vojne vježbe “Odgovor 2021”\nNa poligonu “Orešac” održan je prvi dio vježbe Vojske Srbije i policije pod nazivom “Odgovor 2021”, kojoj su prisustvovali predsjednik Srbije Aleksandar Vučić i srpski član i predsjedavajući Predsjedništva BiH Milorad Dodik.\nSignal “sunce” označio je uspješan kraj taktičke vježbe tokom koje je prikazana sposobnost specijalnih jedinica Vojske Srbije i policije za izvođenje protivterorističke akcije i rješavanje talačke situacije.\nNa poligonu “Pasuljanske livade” u nastavku vježbe, kojem će prisustvovati Vučić i Dodik, jedinice Kopnene vojske, Ratnog vazduhoplovstva i PVO, Žandarmerije i Helikopterske jedinice MUP-a Srbije prikazaće postupke ojačane borbene grupe u odbrani s prelaskom u napad.\nIzvođenju vježbe “Odgovor 2021” na poligonu “Orešac” prisustvovali su i predsjednik Vlade Srbije Ana Brnabić, ministar odbrane Nebojša Stefanović, ministar unutrašnjih poslova Aleksandar Vulin i načelnik Generalštaba Vojske Srbije general Milan Mojsilović, te direktor policije Vladimir Rebić.\nOznake: Milorad Dodik, vojna vježba


POKRENULI SMO HUMANITARNU AKCIJU „ZA ŽIVOT“ ZA POMOĆ NAJUGROŽENIJIM GRAĐANIMA – Adria Media Group\nU novonastaloj situaciji izazvanoj širenjem koronavirusa, Kurir, Grad Beograd i Banka hrane pokrenuli su humanitarnu akciju za pomoć najugroženijim kategorijama stanovništva, ljudima koji su na ivici egzistencije.\nCilj akcije je da, uz pomoć donacija društveno-odgovornih kompanija, obezbedimo pakete hrane i higijenskih sredstava kako bismo sprečili humanitarnu katastrofu koja, usled vanrednog stanja, preti najugroženijim građanima.\nZahvaljujući saradnji sa Gradom Beogradom i Bankom hrane, zaokružen je proces doniranja na potpuno transparentan način i uz poštovanje svih preporučenih higijenskih mera i to od identifikovanja najugroženijih građana, preko skladištenja, pakovanja i transporta hrane, do distribucije onima kojima je najpotrebnija.\n„Želja nam je da ovom akcijom pokrenemo talas humanosti, da pomognemo najugroženijima, ali i da inspirišemo druge da pokažu da je važno da se oslonimo jedni na druge u teškim situacijama. Adria Media Group će svoje resurse i ovaj put staviti u službu promocije akcije, a na dobrobit društva. Redovno ćemo izveštavati o doprinosima svakog partnera ponaosob i zajedničkim uspesima.\nOvo je prilika da pokažemo kakvi smo ljudi, da obezbedimo hranu, sačuvamo zdravlje i spasemo živote naših sugrađana,“ izjavila je menadžerka korporativnih komunikacija, Irena Petrović.\nViše informacija o akciji i načinima doniranja na > https://bit.ly/2UZU78p\nPosted in VestiTagged AMG, covid-19, Društvena odgovornost


Višća želi naslov, a onda će prihvatiti jednu od dvije ponude iz Njemačke – Haber.ba\nVišća želi naslov, a onda će prihvatiti jednu od dvije ponude iz Njemačke\nFudbaleri Basaksehira u subotu su nastavili put ka tituli prvaka Turske pobjedom nad Bursasporom rezultatom 3:0, a ponovo je glavni igrač lidera na tabeli turskog prvenstva bio Edin Višća.\nOn je umalo stigao do prvog gola, potom je postigao gol za 2:0 poslije sjajnog kontranapada, a na kraju je upisao asistenciju za konačnih 3:0.\nDan kasnije u turskim medijima pojavile su se informacije da je Višća dobio konkretne ponude za ljetni prelazni rok od Wolfsburga i Schalkea, koji su njegovom klubu spremni platiti 10 miliona eura.\nVišća je prema navodima turskog medija “gunes.com” zimus praktično mogao birati gdje će preći, ali je u dogovoru sa klubom odlučio da ostane do kraja sezone u Basaksehiru i onda sjedne za pregovarački stol, s obzirom na to da je u klubu osam godina i da je postao njegov simbol i najbolji igrač u historiji.\nVišća više od bilo koga drugog želi da osvoji naslov turskog prvaka i neće odustati dok to ne ostvari, navodi “gunes.com”. Inače, ove sezone je reprezentativac BiH u 27 nastupa zabilježio 10 golova i 12 asistencija.\nTeme:Basaksehir, Edin Višća, Njemačka, ponude


maglaj.net - SPORT - Završen Drugi turnir mahala: Pobijedila ekipa MZ Ravna\nEkipa MZ Ravna osvojila je Drugi malonoometni turnir mahala kojeg je organozovao Omladinski fudbalski klub „Sportino ma“.\nOpšta je ocjena da se igrao vrlo kvalitetan mali nogomet i da u maglajskim mahalama ima itekako dobrih igrača koji se nogometom bave profesionalno, ali i rekreativno. Na ovogodišnjem turniru, koji je organizovan uz poštivanje svih aktuelnih mjera, učestvovalo je 15 ekipa a odigrano je 20-tak utakmica.\nPravila su bila da članovi ekipe moraju biti iz iste mjesne zajednice te u svome sastavu imati najviše dva igrača koji se aktivno bave nogometom. U susretu za treće mjesto Kopice su savladale ekipu Bosna sam. U finalu su se našli prošlogodišnji pobjednik, ekipa Ulišnjaka i ekipa Ravne. Slavili su igrači Ravne sa 3:0, sa golove su postigli Ahmed Kalabić i Amer Delić, koji se dva puta upisao u listu strijelaca.\nNagrade najboljim ekipama iznosila su 600, 300 i 200 KM, a pehare i nagrade uručio je Mirsad Mahmutagić, načelnik općine. Nagrađeni su i najbolji pojedinci turnira: strijelac Zahid Muhamedović iz ekipe Ulišnjak, golman Mirza Mačković, takođe član drugoplasirane ekipe dok je najbolji igrač Drugog turnira mahala Ahmed Kalabić iz ekipa MZ Ravna.


UZIVO NA HAPPYTV.RS: ERDOGAN U BEOGRADU - Najbolji odnosi dve zemlje u istoriji! (VIDEO) | Happy BSC portal\nUZIVO NA HAPPYTV.RS: ERDOGAN U BEOGRADU - Najbolji odnosi dve zemlje u istoriji! (VIDEO)\nPredsednik Turske Redžep Tajip Erdogan danas počinje dvodnevnu zvaničnu posetu Srbiji tokom koje će razgovarati s predsednikom Srbije Aleksandrom Vučićem, učestvovati na samitu Srbije, Turske i BiH i prisustvovati polaganju kamena temeljca za izgradnju autoputa Beograd-Sarajevo.\nSvečani doček Erdoganu biće priređen danas ispred Palate Srbije, posle kojeg će razgovarati s Vučićem.\nErdogan i Vučić će pre razgovora obići izložbu "Srbija i Turska u dokumentima Osmanskog arhiva i Arhiva Srbije", a posle sastanka će voditi sednicu Visokog saveta za saradnju Srbije i Turske, na kojoj će biti potpisano više bilateralnih dokumenata.\nDanas će biti održan i srpsko-turski poslovni forum, uz učešće delegacija dve zemlje.\nDrugog dana posete turskog predsednika, Vučić i Erdogan će učestvovati na samitu Srbije, Turske i BiH koju će predstavljati sva tri člana Predsedništva BiH, predsedavajući, hrvatski član Željko Komšić, srpski član Milorad Dodik i bošnjački Šefik Džaferović.\nU utorak će Erdogan, Vučić i članovi Predsedništva BiH prisustvovati polaganju kamena temeljca za izgradnju auto-puta Beograd-Sarajevo, u Sremskoj Rači.\nUOČI POSETE: Erdogan o odnosima dve zemlje: Odlično\nPredsednik Turske Redžep Tajip Erdogan izjavio da su odnosi Srbije i Turske izvanredni i da su na najvišem nivou u novijoj političkoj istoriji. Erdogan je to rekao u četvrtak u Njujorku tokom kratkog susreta sa prvim potpredsednikom Vlade i ministrom spoljnih poslova Ivicom Dačić, u okviru generalne debate 74. zasedanja Generalne skupštine Ujedinjenih nacija.\nDolazak Erdogana i štrajk taksista: Očekuje se potpuna blokada Beograda\nUz dolazak predsednika Turske i probleme u saobraćaju koje takvi događaji nose i taksisti su najavili nastavak štrajka koji je počeo prošle nedelje.\nZbog toga, određene beogradske ulice će biti zatvorene za saobraćaj, pa se u glavnom gradu očekuje saobraćajni kolaps. Očekuje se da gužve počnu od 11:45 kada turski predsednik sledeće na surčinski aerodrom i kreće put Palate Srbija.\nTaksisti su odustali od radikalizacije protesta koja je podrazumevala blokadu mostova, ali će u 12 časova, iz bloka 70 krenuti kolona taksista, pa se očekuje da se na putevima na Novom Beogradu stvori najveća gužva. Istovremeno će taksisti krenuti i sa Obrenovačkog puta (Čukarica), od bivše hale Pionir (Palilula) i iz Kumodraške ulica (Voždovac).\nUOČI POSETE: "Srbija ima šansu na tržištu od 1,6 milijardi ljudi"\nUoči posete predsednika Turske Srbiji direktor agencije za sertificiranje Halal kvaliteta Samir Tandir je govorio o odnosima dve zemlje, kao i velikim potencijalima za ekonomsku saradnju.\nUOČI POSETE: Ambasador Turske: I mi smo balkanska zemlja\nNa molbu da prokomentariše verovanje dela javnosti u Srbiji da kroz ekonomsku saradnju Turska zapravo želi da proširi i učvrsti svoj politički interes na Balkanu, turski ambasador u Srbiji Tandžu Bilgič je rekao da je Turska balkanska zemlja i deo Balkana i da je pogrešno govoriti da ta zemlja traži politički uticaj na tim prostorima.\nUOČI POSETE: Erdogan o Kosovu: Svaki sporazum prihvatljiv za Tursku\nTurski predsednik Redžep Tajip Erdogan kaže da je Turska spremna da da sve od sebe da se reši problem Kosova i dodaje da bi sporazum koji bi bio prihvatljiv za dve strane, bio prihvatljiv i za Tursku.\nEkonomija u fokusu posete\nSa Erdoganom će u Srbiju doputovati i 150 turskih biznismena, koji žele da se upoznaju sa mogućnostima za ulaganje, a biće otvoreno pet turskih kompanija i postavljen kamen temeljac za izgradnju još jedne. Takođe, biće potpisano još desetak sporazuma između dve zemlje.\nInače, od poslednje posete turskog predsednika Redžepa Tajipa Erdogana u Srbiji pokrenuto šest novih fabrika turskih investitora.\nKreću i radovi na auto-putu Beograd – Sarajevo\nU utorak će, u prisustvu predsednika Srbije i Turske Aleksandra Vučića i Redžepa Tajipa Erdogana, biti označen početak radova na auto-putu Beograd – Sarajevo. Radovi kreću deset meseci od potpisivanja komercijalnog ugovora za izradu planova detaljne regulacije, projektovanje i izgradnju deonica saobraćajnice u koju će biti uloženo 250 miliona evra.\nAvion turskog predsednika Redžepa Tajipa Erdogana sleteo je na beogradski aerodrom "Nikola Tesla". Erdoganov avion sleteo je nešto pre podneva u Beograd, a turskog predsednika, koji je došao u dvodnevnu posetu Srbiji, dočekuje srpski predsednik Aleksandar Vučić.\nPočeo svečani doček\nIspred Palate Srbija u toku je svečani doček, intoniraju se himne, ispaljuju svečani plotuni, garda je spremna...\nIspred Palate Srbija i Hidajet Turkoglu\nNa svečanom dočeku, pored brojnih zvaničnika dve zemlje, predsednici su se pozdravili i sa predsednikom Košarkaškog saveza Turske Hidajetom Turkogluom.\n"Srbija i Turska u dokumentima Osmanskog arhiva i Arhiva Srbije"\nNakon svečanog dočeka ispred Palate Srbija, predsednici će obići izložbu "Srbija i Turska u dokumentima Osmanskog arhiva i Arhiva Srbije", posle čega sledi tet-a-tet sastanak dvojice državnika.\nTokom posete Erdogan će razgovarati s predsednikom Srbije Aleksandrom Vučićem, učestvovati na samitu Srbije, Turske i BiH i prisustvovati polaganju kamena temeljca za izgradnju auto-puta Beograd–Sarajevo.\nPrve izjave dva predsednika\n- Srećni smo što možemo da vas ugostimo u Srbiji. Osećajte se kao kod kuće - rekao je Vučić.\nErdogan je predsedniku Srbije zahvalio na gostoprimstvu. On je, takođe, podsetio da Srbija i Turska ove godine obeležavaju i 140 godina od uspostavljanja dilomatskih odnosa.\n"Srećni smo što možemo da vas ugostimo u Srbiji. Osećajte se kao kod kuće", rekao je Vučić.\n"Turska Srbiji prilično predvidiv partner"\nBivši ambasador Jugoslavije u Turskoj prof. Darko Tanasković kaže da je na bilateralnom planu Turska Srbiji stabilan i u ovom trenutku prilično predvidiv i konstruktivan partner.\n"Na regionalnom planu to je jedna makroregionalna sila koja u Srbiji vidi kontruktivnog partnera i nekoga preko koga i sa kojim može da ostvari svoje interese u regionu", dodao je Tanasković i dodao da je "očigled.\nMeđedović: Odnos Srbije i Turske prijateljski, čak i opušten\nČlan upravnog odbora Tursko-srpskog poslovnog saveta Aleksandar Međedović kaže da su se odnosi dve zemlje drastično promenili.\n"Bili smo u nekoj dugoj tišini zbog dešavanja devedesetih i trajalo je veoma dugo dok je Turska prepoznala potencijale na celom Balkanu, ne samo u Srbiji", rekao je Međedović. Naveo je da je danas taj odnos potpuno prijateljski, čak i opušten.\n"Turci inače nisu poznati za opuštene odnose, oni imaju raznih tenzija u svetu i bave se svetskom politikom i to je potpuno normalno da oni imaju i tenzija širom sveta, ali mogu da kažem da je kod nas potpuno opušteno sada", dodao je Međedović.\nU toku razgovor u četiri oka predsednika Srbije i Turske.\nPotpredsednica Vlade i ministarka građevinarstva, saobraćaja i infrastrukture, prof. dr Zorana Mihajlović, rekla je da je veoma važno što počinje da se realizuje projekat koji su inicirali predsednici Srbije i Turske, izgradnja prsten auto-puta Beograd-Sarajevo.\nPripremni radovi na prvoj deonici ovog auto-puta, od Sremske Rače do Kuzmina, završeni su, i sutra je početak glavnih radova, pre svega na mostu preko Save. Takođe je važno što ćemo na ovoj deonici imati i zajednički granični prelaz između Srbije i Bosne i Hercegovine”, rekla je Mihajlovićeva.\n- Jedna od najboljih turskih kompanija, Enka, radiće zajedno s američkim Behtelom na izgradnji Moravskog koridora, što je projekat od kojeg očekujemo da donese potpuno nove tehnologije u oblasti infrastrukture u Srbiji- rekla je Mihajlovićeva.\nFoto: Predsedništvo Srbije/Youtube/Printscreen


I dalje pomno pratim situaciju na severu Kosova. Srbija i Kosovo moraju bezuslovno deeskalirati situaciju na terenu, hitnim povlačenjem specijalnih policijskih jedinica i uklanjanjem blokada puteva. Bilo kakve dalje provokacije ili jednostrane i nekoordinirane radnje su neprihvatljive.\nKosovo i Srbija moraju pronaći rešenja za smirivanje situacije i dogovoriti se o daljem putu. EU će aktivno podržavati ove napore. I kosovski i srpski lideri u potpunosti su odgovorni za sve rizike po bezbednost i blagostanje lokalnih zajednica i na Kosovu i u Srbiji. To sam naglasio u razgovorima sa predsednikom Vučićem i premijerom Kurtijem ove nedelje.\nDijalog uz posredovanje EU i dalje je jedina platforma za rešavanje svih otvorenih pitanja između dveju strana, uključujući i ona u vezi sa slobodom kretanja i registarskim tablicama, i pozivam Kosovo i Srbiju da ga koriste. Oba glavna pregovarača koji dolaze u Brisel narednih dana prvi su pozitivan korak. Od ključne je važnosti da oni dođu sa mandatom da razgovaraju o daljem putu i pronađu održiva rešenja koja su u interesu građana.\nPonavljamo da očekujemo da će se i Kosovo i Srbija vratiti stvaranju okruženja pogodnog za pomirenje, regionalnu stabilnost i saradnju u korist svojih građana. Ovo je ključno za postizanje sveobuhvatnog i pravno obavezujućeg sporazuma o normalizaciji njihovih odnosa, koji je neophodan kako bi oboje napredovali na svojim evropskim putevima.\nU bliskom sam kontaktu sa generalnim sekretarom NATO -a, kome zahvaljujem na odličnoj saradnji između KFOR -a i EULEKS -a. KFOR igra ključnu ulogu u pružanju podrške regionalnoj stabilnosti na Zapadnom Balkanu. /ibna


U Evropskom parlamentu počinje sa radom “Grupa prijatelja za BiH” – Informer\nGrupa prijatelja za BiH u Evropskom parlamentu u Briselu zvanično danas počinje s radom, izjavio je Feni šef Odsjeka za Evropsku uniju u Minstarstvu vanjskih poslova BiH Amer Kapetanović.Riječ je o neformalnoj parlamentarnoj grupi koja okuplja članove svih političkih klubova u Evropskom parlamentu s ciljem jačanja parlamentarnog dijaloga sa BiH i bolje promocije evropskog puta BiH u Briselu.\n„Ideja o formiranju ove grupe potekla je od evropskih parlamentaraca, koji na ovaj način žele reafirmitati podršku bosanskohercegovačkim kolegama. Makedonija, Srbija i Hrvatska već su imali priliku uvjeriti se u korisnost rada ovakvih grupa, a sada će im se pridružiti i BiH, i to po prvi puta otkad je ušla u proces stablizacije i pridruživanja“, navodi Kapetanović.\nZvaničnom početku rada grupe prijateljstva, pored evropskih parlamentaraca, prisustvovat će komesar za proširenje Stefan Fuelle, ministar vanjskih poslova Sven Alkalaj, te 12 članova državnog i entitetskih parlamenata iz BiH.\nOdlazak bh. parlamentaraca u Brisel omogućila je nevladina organizacija Vanjskopolitička inicijativa BiH, koja je u posljednjih osamnaest mjeseci aktivno radila sa bh. parlamentarcima na rasvjetljavanju uloge evropskog i nacionalnih parlamenata u EU nakon stupanja na snagu Lisabonskog sporazuma.\n„Ovo je na neki način kruna našeg jednoipogodišnjeg procesa koji smo započeli i evo priveli kraju zahvaljujući finansijskoj podršci Ambasade Velike Britanije u BiH. Pokazali smo na veoma praktičan način kako je moguće ostvariti sinergiju između vladinog i nevladinog sektora za opće dobro“, izjavila je za Fenu Denisa Sarajlić-Maglić, direktorica Vanjskopolitičke inicijative BiH.\nKapetanović potvrđuje uspješnu suradnju MVPBiH, VPIBiH i Evropskog parlamenta na ovom projektu.\n„MVPBiH je od početka podržavao ovaj projekt VPI-a, kao i samu inicijativu za osnivanje Grupe, jer cijenimo iznimno važnim dati doprinos jačanju uloge Parlamenta BiH u procesu EU integracija“, dodao je.\nOva inicijativa, prema riječima Kapetanovića, najbolje pokazuje da uprkos ukupnom političkom zastoju u BiH ipak vrijedi raditi na odmrzavanju evropskog puta BiH.\nGrupa prijatelja u EP korisna je platforma koja stoji na raspolaganju BiH za razne vidove aktivnosti, od kulturne promocije do političkog i ekonomskog dijaloga.\nAktivnosti počinju radnim ručkom u organizaciji Vanjskopolitičke inicijative BiH, potom radnim sastankom na kojem će uvodničari biti komesar Fuele, ministar Alkalaj, te Emine Bozkurt, članica EP iz Holandije.


Niška televizija » Do kraja godine još 20 komunalnih policajaca (VIDEO)\nObjavljeno 21.07.2014. 11:38\nDo kraja godine u Nišu će početi da radi još 20 komunalnih policajaca, što bi trebalo značajno da doprinese podizanju komunalnog reda na kritičnim mestima u gradu – oko pijaca, gradilišta, ali i u samom centru Niša, gde smo godinama unazad svedoci vanpijačne prodaje. Budući pripadnici će u narednom periodu proći obuku za komunalne policajce i, pošto budu angažovani, steći će se uslovi za osnivanje rejonskih ekipa koje će neprekidno biti u svim delovima grada.\nGostujući u emisiji ,,Hoću da znam“, načelnik Komunalne policije, Igor Džonić, pojasnio je da je našem gradu potrebno još 25 komunalnih policajaca kako bi mogli da naprave valjanu strategiju rada i omoguće pojačaju prisustvo, kontrole i kažnjavanje.\nStandard predvidja da na 5000 gradjana ide jedan komunalni policajac. Niš ih trenutno ima 26. Povećanjem njihovog broja za 20 do kraja godine, steći će se uslovi da se oforme rejonske ekipe koje će u svakom trenutku moći efikasno da reaguju, kako po prijavi, tako i samoinicijativno, rekao je načelnik Džonić. Asistencija kontrolorima u gradskom prevozu biće nastavljena i u narednom periodu jer, kako dodaje, dužni su da poštuju gradsku odluku koja predviđa i to da asistiraju javno-komunalnim preduzećima u pružanju usluga.\nU narednom periodu Komunalna policija upozoravaće sve one koji blokiraju staze za invalide na trotoarima, posle čega će krenuti u kažnjavanje.


Shizofrenija i nasilje kroz najteže krvne delikte Institutional repository of Institut of Social Sciences in Belgrade\nShizofrenija i nasilje kroz najteže krvne delikte\nJDrljaca_Ne_nasilju.pdf - Published Version\nU radu sam nastojala da ukažem na neke specijalne psihopatološke faktore shizofrenije kada su u pitanju najteži krvni delikti, naročito homicid. Imajući u vidu brojna istaživanja koja u relevantnim procentima pokazuje signifikantno prisustvo shizofreničara među izvrišiocima krvnih delikata, svoj rad sam ograničila samo na tu psihozu. Mnoštvo karakteristika kao što je uzrast, sredstvo izvršenja, tip odnosa sa žrtvom.. se redovno javljaju. Krivičnopravni značaj ogleda se u tome što su shizofreni izvšioci dela najčešće neuračunljivi za dela koja im se stavljaju na teret. Pravilo je da se uračunljivost ocenjuje u odnosu na delo i u vreme izvršenja dela. Psihoze koje se jave u toku samog postupka nisu relevantne za ocenu uračunljivosti, već samo za dalji tretman lica. Sudiji na raspolaganju stoje dve mere bezbednosti psihijatrijskog karaktera: obavezno psihijatrijsko lečenje i čuvanje u zdravstvenoj ustanovi (član 81. KZRS) i obavezno psihijatrijsko lečenje na slobodi (član 82. KZRS). Neophodno je da pravnici steknu elementarna znanja iz psihijatrijske struke kada su u pitanju signifikantni patološki procesi radi što kvalitetnijeg i istinitijeg procesuiranja i izricanja adekvatne krivične sankcije.\nagresija, shizofrenija, homicid, uračunjivost, mere bezbednosti


Tuča migranata u Krnjači, mladić uboden - www.lobi-info.rs\nĐorđe R. 24. oktobra 2017., 08:16 5.2k Views\nKako javlja portparolka Hitne pomoći Nada Macura, jutros oko 4:30 službe Hitne pomoći primile su poziv na intervenciju u prihvatnom centru za izbeglice na Pančevačkom putu u Krnjači.\nPovod za intervenciju bila je tuča u kojoj je povređen mlađi muškarac. Prema njenim rečima, prijavljeno je da mladić ima 16 godina, ali je izgledao značajno starije i nisu mogli da potvrde starost pošto nije imao lična dokumenta.\nOn je u tuči zadobio ubodnu ranu u nogu, zbrinut je i prevezen u Urgentni centar.\nEkipa Hitne pomoći je, ističe, imala problema sa napuštanjem prihvatnog izbegličkog centra jer je vozilo konstantno bilo okruženo velikim brojem migranata.\nPrethodna objava Ponovo sudar na Zrenjaninskom putu, nema većih gužvi\nSledeća objava Autobus koji (bolje da) nikada nije došao


Program rada - Gimnastičarski klub DIF\n„SPORTSKA GIMNASTIKA kao bazična sportska grana izrazito svestrano utiče na psihosomatski status čoveka. Bogatstvo kretanja i položaja u vežbanju na spravama, uz insistiranje na pravilnom držanju tela, omogućava onome ko ih upražnjava, da uz dobru fizičku pripremljenost, stvori ogroman fond motoričkog znanja sa širokim spektrom transfera u druge sportove. Gimnastička tradicija i ozbiljnost ovog sporta nalažu disciplinu, red i rad, tako da su izuzetan vaspitni operator dece i omladine.“\nPrilikom upisa, roditelj popunjava upitnik i pristupnicu. Od strane trenera dobija detaljna uputstva i informacije o programu i radu sa decom, dobijaju izveštaje i rezultate sa testiranja kao i objašnjenja i obrazloženja o napretku polaznika sa uporednom analizom podataka. Za svako dete se pravi zdravstveno-sportski karton u koji se upisuju svi neophodni podaci kojima se prati napredak u radu sa svih aspekata.\nSredinom i krajem godine se sprovode inicijalni testovi kojima se izabiraju deca sa predispozicijom za bavljenje takmičarskom sportskom gimnastikom. Ovi rezultati će biti predočeni roditeljima, i uz njihovu saglasnost deca prelaze u takmičarsku grupu. Takođe, roditeljima će biti predočeni uslovi rada sa takmičarima, kao i sam sistem takmičenja.